tmnndcmsAe 

l9  1  Jli  MM)  Jjl  mi  Januar  1977  •  126.  årgang  •  Nummer  1 


tHZNdansAe 

STJERNE 

Organ  for  JESU  KRISTI  KIRKE 
AF    SIDSTE    DAGES    HELLIGE 

Januar  1977 

126.  årgang  •  Nummer  1 

Det  øverste  Præsidentskab 

Spencer  W.  Kimball 
N.  Eldon  Tanner 
Marion  G.  Romney 


De  Tolvs  råd 

Ezra  Taft  Benson 
Mark  E.  Petersen 
Delbert  L.  Stapley 
LeGrand  Richards 


Thomas  S.  Monson 
Boyd  K.  Packer 
Marvin  J.  Ashton 
Bruce  R.  McConkie 


Howard  W.  Hunter     L.  Tom  Perry 
Gordon  B.  Hinckley   David  B.  Haight 

Rådgivende  komité 

Howard  W.  Hunter     L.  Tom  Perry 
Robert  D.  Hales  O.  Leslie  Stone 

Redaktør  af  kirkens  magasiner 

Dean  L.  Larsen 

International  Magazines  redaktion 

Larry  A.  Hiller,  chefredaktør 
Carol  Larsen,  medredaktør 
Roger  Gylling,  designer 

Den  danske  Stjernes  redaktion 

Jørgen  Ljungstrøm,  Translation  Services 
Vodroffsvej  7,  DK  1900  København  V 
Peter  Berkhahn,  Nyt  om  Kirken 
Porthstr.  5-7,  D-6000  Frankfurt/Main  50 
Harry  Bohler,  layout 

Tryk 

Paul  Giese  KG,  Offenbach/Main 

Korrespondenter 

Københavns  Stav: 

Den  danske  Mission: 


Abonnement 

Tegnes  gennem  wards/grensrepræsen- 
tanten:  12  numre  dkr.  42,00 
Nævnte  priser  er  incl.  moms  og  porto. 
Betaling  over  giro  3120988  til  Distributions 
Centret,  Smedevangen  9,  3540  Lynge. 
United  States  and  Canada:  $  8.00 
(surface  mail) 

©  1976  by  the  Corporation  of  the  Presi- 
dent  of  The  Church  of  Jesus  Christ  of 
Latter-day  Saints.  All  rights  reserved. 


Indholdsfortegnelse 

Vore  stier  mødtes  igen,  Spencer  W.  Kimball  1 

Mormon-dagbøger: 

„Jeg  kan  takke  Herren  for  alle  mine  chancer", 

Lawrence  Cummins  5 

Jeg  kunne  ikke  holde  tårerne  tilbage,  Tonga Toutai  Paletu'a  6 

Vi  betalte  vores  tiende,  Daniel  Afamasaga  Betham 6 

Blandede  skæbner,  lamaniterne  og  de  sidste  dages  hellige, 

Dean  L.  Larsen  7 

Spøgsmål  og  svar 11 

Børnestjernen: 

Jeg  ved,  at  han  lever,  Alice  Stratton 13 

Uden  at  han  åbner  en  udvej,  Spencer  W.  Kimball 16 

Om  at  betale  tiende,  Marion  G.  Romney 16 

Jeg  troede,  jeg  kunne  regne  med  dig!  N.  Eldon  Tanner  . .  16 

Slettens  store  dreng,  Murray  T.  Pringle 18 

Bare  for  sjov 20 

Stephen,  Pene  Horton 21 

Generalautoriteternes  hustruer: 

Søster  Ida  Jensen  Romney,  Maruine  Jensen  Ward 24 

Budskap  til  de  unge: 

Et  konstruktivt  liv,  LeGrand  Richards 27 

Hvor  to  eller  tre  er  forsamlet,  Gerald  R.  Schiefer 28 


For  mange  år  siden  fortalte  en  ældre  Navaho  indianer, 
medlem  af  kirken,  mig  noget,  som  jeg  har  tænkt  på  mange 
gange.  Han  sagde:  „Dette  evangelium  er  noget,  som  vi 
hele  livet  har  prøvet  at  erindre;  nu  på  én  gang  kommer 
det  hele  tilbage  til  os.  Vore  forfædre  plejede  for  længe 
siden  at  være  sammen  med  jeres  forfædre,  men  så  kom 
vi  til  en  skillevej  et  sted  med  en  stor  sten  i  midten.  Vi  gik 
den  ene  vej,  og  I  gik  den  anden.  Vi  gik  omkring  den  store 
sten  i  lang  tid;  men  nu  er  vi  igen  sammen,  og  vi  vil  fra 
nu  af  altid  vandre  sammen." 

Der  ligger  dyb  forståelse  i  dette  syn  på  historien  om  Guds 
handlemåde  med  sit  folk. 

Denne  lamanit-bror  og  jeg  har  fælles  fædre.  Og  min  sjæl 
bevæges,  når  jeg  tænker  på,  at  i  vore  årer  flyder  Herrens 
udvalgte  folks  blod  —  som  hos  patriarkerne  i  Det  gamle 
Testamente,  f.eks.  Adam  og  Enok  og  Noa.  Jeg  bliver 
ydmyg  ved  tanken  om,  at  vor  fælles  fader  var  Abraham,  om 
hvem  det  siges,  at  der  ikke  var  nogen  større  end  ham. 


Gennem  hans  sæd  har  Herren  valgt  at  udføre  sine  hellige 
formål  på  jorden.  Isak,  en  af  tidens  største  profeter,  og 
Jakob,  faderen  til  hele  Israels  hus,  er  vore  forfædre.  Josef, 
som  blev  solgt  til  Ægypten,  var  en  konstant  dydig  mand, 
som  i  sin  tid  frelste  sin  fars  husholdning.  Han  er  også 
fader  til  de  fleste  medlemmer  i  kirken  i  dag,  inbefattende 
efterkommerne  af  Lehi,  Ismael  og  Zoram. 
Jeg  har  tænkt  over  adskillelsen  af  vore  veje,  da  vore  fædre 
begyndte  at  vandre  ad  andre  stier.  Da  begyndte,  gennem 
ulydighed  og  oprør,  Mose  ord  at  blive  opfyldt:  „Herren 
skal  slå  dig  foran  dine  fjender  ...  og  du  skal  blive  en 
skræmsel  for  alle  riger  på  jorden  .  .  . 
Herren  skal  adsplitte  dig  blandt  alle  folkeslagene  fra  den 
ene  ende  af  jorden  til  den  anden,  og  dér  skal  du  dyrke 
fremmede  guder,  som  hverken  du  eller  dine  fædre  før 
kendte  til,  træ  og  sten."  (5.  Mos.  28:25,  64) 
Hvor  fuldtændigt  og  gennemført  er  ikke  disse  ord  blevet 
opfyldt?  For  selvom  skriften  er  fyldt  med  eksempler  på 


Budskab  fra  Det  øverste  Præsidentskab : 


Vore  stier 
mødtes  igen 


SPENCER  W.  KIMBALL 


Herrens  tålmodighed  med  det  gamle  Israel  —  hvordan  han 
udholdt  deres  smålighed,  lyttede  til  deres  evindelige  kla- 
ger, afskyede  deres  urenhed,  sukkede  over  deres  ugude- 
lighed og  horeri,  og  græd  over  deres  troløshed  —  tilsidst 
afviste  hans  folk  ham  alligevel  ved  deres  uretfærdighed  og 
oprør.  Derpå  tillod  Herren,  i  opfyldelse  af  sine  hellige  pro- 
feters ord,  at  de  blev  adspredt,  først  én  gruppe  af  Israel, 
derpå  en  anden,  og  så  en  tredie  ...  til  jordens  fire  hjør- 
ner: „Thi  se,  jeg  byder,  at  Israels  hus  skal  sigtes  blandt 
folkene,  som  man  sigter  med  sold,  uden  at  et  korn  falder 
til  jorden"(Amos9:9) 

Først  blev  Israels  nordlige  kongedømme  overvundet,  og 
indbyggerne  drevet  som  fanger  til  Assyrien  for  nærved 
2.700  år  siden.  Da  blev  disse  mennesker,  vore  forfædre, 
der  af  os  er  kendt  som  „Israels  ti  tabte  stammer"  spredt 
blandt  jordens  hedenske  nationer  for  at  nedsynke  i  mørket 
i  eet  frafald,  der  kom  til  at  vare  flere  tusind  år. 
Ikke  meget  mer  end  hundrede  år  efter  denne  første  til- 
fangetagelse, blev  Judas  sydlige  kongerige  angrebet  af 
Nebukadnezars  hære.  Jerusalem  blev  ødelagt,  og  dens 
indbyggere,  jøderne,  bragt  bort  i  fangenskab.  Efter  nogen 
tids  forløb  fik  nogle  af  dem  lov  til  at  vende  tilbage,  men 
resten  blev  spredt  rundt  omkring  i  det  vestlige  Asien. 
Efter  Herren,  Jesu  Kristi  gerning  og  hans  apostles  død 
blev  Jerusalem  påny  ødelagt,  og  de  uretfærdige  og  oprør- 
ske jøder  påny  drevet  fra  deres  arveland  for  at  vandre  hid 
og  did  påjorden  og  afvente  Israels  indsamling  i  vortid. 
I  året  600f.Kr.  lige  før  Judas  udlændighed,  ledte  Herren  en 
tredie,  kostelig  gren  af  Israels  hus  ud  af  Jerusalem.  Fader 
Lehi  flygtede  fra  Jerusalem  før  dens  ødelæggelse  og  blev 
af  Herren  ledet  til  at  oprette  sine  efterkommeres  land  på 
de  amerikanske  kontinenter.  Det  var  et  folk  med  store  og 
inspirerede  ledere.  Ikke  desto  mindre  nedsank  også  de  i 
ulydighed,  oprør  og  ondskab  og  blev  afskåret  fra  Herrens 
nærvær  for  at  blive  plaget  og  adsplittet. 
Mange,  lange  århundreder  er  kommet  og  gået,  siden  vore 
veje  skiltes.  Utallige  mennesker  har  levet  og  er  døde. 
Mange  kongeriger  er  opstået  og  faldet.  I  verdenshistorien 
har  vi  set  Herrens  indflydelse.  Vi  har  set  Israels  mange 
grene  vandre  hid  og  did. 

Alligevel  har  Herren  ikke  glemt  Israel,  for  selvom  Israel 
skulle  sigtes  blandt  alle  nationer,  sagde  Herren  ikke  desto 
mindre:  „Uden  at  et  korn  falder  til  forden"  og  går  tabt. 
(Amos  9:9)  I  vor  tid  har  vi  set  den  politiske  udvikling,  der 
har  beredt  vejen  for  indsamlingen  af  Juda  til  det  gamle  Je- 
rusalem, til  deres  arveland.  Amerikas  nyere  historie  har 
også  vist  beredelsen  af  dette  land  for  evangeliets  gengivel- 
se gennem  profeten  Joseph  Smith.  Og  vi  har  været  vidner 
til  ivrig  indsamling  af  Josefs  efterkommere  i  Det  ny  Jerusa- 
lems land.  Vi  er  selv  vidner  til  opfyldelsen  af  den  store 
profet  Esajas  ord: 

„Det  skal  ske  i  de  sidste  dage,  at  Herrens  huses  bjerg, 
grundfæstet  på  bjergenes  top,  skal  løfte  sig  op  over 
højene.  Did  skal  folkene  strømme 

og  talrige  folkeslag  vandre:  „Kom,  lad  os  drage  til  Herrens 
bjerg,  til  Jakobs  Guds  hus;  han  skal  lære  os  sine  veje, 
så  vi  kan  gå  på  hans  stier;  thi  fra  Zion  udgår  åbenbaring, 
fra  Jerusalem  Herrens  ord."  (Esajas  2:2-3) 


Og  selvom  vi  kun  har  set  begyndelsen,  så  skal  arbejdet 
med  at  bringe  Israel  tilbage  til  Zion  udstrækkes  til  de 
fjerneste  dele  af  jorden.  I  denne  henseende  mindes  jeg 
profeten  Habakuks  ord:  „Thi  en  gerning  gør  han  i  eders 
dage,  som  I  ej  ville  tro,  om  det  fortaltes."  (Hab.  1 :5) 
„Se,  derfor  skal  dage  komme,  lyder  det  fra  Herren,  da  det 
ikke  mere  hedder:  ,Så  sandt  Herren  lever,  der  førte  israe- 
litterne op  fra  Ægypten !' 

men:  ,Så  sandt  Herren  lever,  der  førte  og  bragte  Israels 
hus'  afkom  op  fra  nordens  land  og  fra  alle  de  lande,  til 
hvilke  han  havde  bortstødt  dem!'  Og  de  skal  bo  i  deres 
land."  (Jer.  23:7-8) 

Af  stor  betydning  for  arbejdet  med  at  indsamle  Israel  er 
bestræbelserne  på  at  bringe  velsignelserne  ved  Jesu  Kristi 
gengivne  evangelium  ud  til  lamaniterne.  For  Herrens  værk 
i  disse  sidste  dage  kan  på  ingen  måde  fulkommes,  før 
disse,  den  store  forjættelses  børn,  er  bragt  tilbage  og  ind 
i  folden.  Herren  sagde  ved  sin  profet  Lehi:  „Se,  jeg  siger 
jer:  Jo,  de  skal  atter  ihukommes  blandt  Israels  hus;  de 
skal  blive  indpodet  i  det  sande  oliventræ."  (1.  Nep.  15:16) 
Vi  er  vidner  til  disse  begivenheder.  Både  lamanit  og  ikke- 
jøde  har  set  fjernelsen  af  den  store  sten,  som  adskilte 
os. 

Denne  proces  med  at  forløse  det  lamanitiske  folk  har  været 
langt  fra  let,  specielt  ikke  for  lamaniterne  selv.  I  tusinde 
år  efter  afslutningen  af  Mormons  Bog  har  disse  men- 
nesker i  åndeligt  mørke  vandret  omkring  pådeamerikanske 
kontinenter  og  på  havets  øer.  De  mistede  deres  skrive- 
sprog,  deres  høje  kultur,  og  værst  af  alt,  deres  kundskab 
om  den  levende  Gud  og  hans  værk.  Efter  den  hvide  mands 
komme  til  Amerika,  er  de  blevet  nådesløst  forfulgt,  dræbt 
og  nedvurderet. 
Kun  det  mest  ufølsomme  menneske  kan  lade  være  med  at 


bedrøves  ved  tanken  om  dette  folks  fald.  Og  alligevel  var 
det  Herrens  bestemmelse,  at  lamaniterne  skulle  bevares 
i  landet,  og  at  efterkommerne  af  Josef  igen  skulle  komme 
i  besiddelse  af  deres  lovede  arv. 

Da  jeg  som  ung  mand,  boede  blandt  lamaniter  for  mere 
end  halvfjerds  år  siden,  var  ødelæggelsen  af  lamaniterne 
en  stærk  realitet.  Det  syntes  umuligt  for  mig,  at  dette 
nedbrudte  folk  nogensinde  ville  kunne  rejse  sig  fra  øde- 
læggelsen og  endnu  engang  blive  et  mægtigt  folk,  sådan 
som  Herren  havde  lovet.  Jeg  husker  at  have  læst  disse  ord 
af  præsident  Wilford  Woodruff : 

,, Lamaniterne  vil  blomstre  som  en  rose  på  bjergene.  Skønt 
jeg  tror  på  dette,  er  jeg  villig  til  her  at  sige,  at  når  jeg  ser 
den  kraft,  hvormed  nationen  prøver  at  udrydde  dem  fra 
jordens  overflade,  er  opfyldelsen  af  denne  profeti,  sværere 
for  mig  at  tro,  end  alle  de  guddommelige  åbenbaringer, 
jeg  nogensinde  har  læst.  Det  ser  ud,  som  om  der  ikke  vil 
blive  nok  tilbage  til  at  modtage  evangeliet."  {Journal  of 
Discourses,  15:282) 

Og  alligevel  begyndte  Herrens  løfter  med  hensyn  til  lama- 
niterne at  opfyldes  med  fremkomsten  af  Mormons  Bog  i 
denne  uddeling  (se  Ether  4:17),  og  jeg  har  levet  længe  nok 
til  at  se  dem  påny  begynde  at  blomstre  op  og  iklæde  sig 
deres  smukke  klædninger. 

Min  interesse  for  indianerne  blev  næret  gennem  den  pa- 
triarkalske velsignelse,  jeg  fik  som  en  lille  fyr  på  elleve 
år.  Jeg  citerer  nogle  få  linier  herfra: 

,,Du  vil  prædike  evangeliet  til  mange  folkeslag  men  i  sær- 
lig grad  for  lamaniterne,  for  Herren  vil  velsigne  dig  med 
sprogets  gave  og  magt  til  at  skildre  evangeliet  i  stor  enkelt- 
hed for  dette  folk.  Du  vil  komme  til  at  se  dem  organiserede 
og  vær  parat  til  at  stå  som  bolværk  omkring  dette  folk." 
Det  kunne  hverken  en  patriark  eller  nogen  anden  nogen- 


sinde have  gættet.  For  jeg  var  bare  en  lille,  almindelig 
bondekrøs,  da  jeg  fik  den  velsignelse.  Der  var  intet  tegn 
på,  at  jeg  nogensinde  skulle  gå  ud  i  verden  og  prædike 
evangeliet,  og  sandelig  ikke,  at  jeg  skulle  komme  rundt  til 
næsten  al  le  stammer  i  verden .  Så  det  er  ganske  bemærkel- 
sesværdigt, at  disse  løfter  skulle  fremkomme  på  den 
måde.  Det  lamanitiske  folk  vokser  i  antal  og  indflydelse. 
Da  navahoerne  vendte  tilbage  fra  Fort  Summer  i  staten 
New  Mexico  efter  et  ødelæggende  fangenskab,  var  der  kun 
9000  tilbage  af  dem.  Nu  er  der  mere  end  100.000.  Der  er 
nærved  130  millioner  lamaniter  rundt  omkring  i  verden  i 
dag.  De  er  ved  at  blive  ansvarlige  og  politisk  aktive  i  deres 
samfund,  hvorend  de  lever.  Deres  afbejdsindsats  og  leve- 
standard forøges. 

Kirken  er  blevet  etableret  blandt  dem,  og  den  vil  bestan- 
digt vokse.  Der  er  nu  350.000  lamanitiske  medlemmer  af 
kirken.  De  deltager  trofast  i  deres  møder.  De  har  præste- 
dømmet hos  sig.  Der  er  grenspræsidenter,  kvorumsledere, 
biskopper,  stavspræsidenterog  ledere  i  alle  faseraf  værket 
blandt  dem.  De  besøger  templet  og  modtager  de  ordinan- 
ser,  der  er  nødvendige  for  ophøjelse,  De  er  intelligente  og 
trofaste.  De  er  et  stort  folk  og  et  velsignet  folk. 
Jeg  glæder  mig  over,  at  det  har  været  mit  privilegium  at 
bringe  evangeliet  til  lamaniterne  fra  Stillehavet  til  Atlanter- 
havet, fra  Canadas  nordligste  grænser  til  det  sydligste  af 
Chile,  og  på  øerne  fra  Hawaii  til  New  Zealand.  Jeg  har  spist 
sammen  med  dem  og  besøgt  disse  mine  brødre  og  søstre 
og  har  været  gæst  i  deres  hjem. 

Jeg  har  truffet  nogle,  som  har  været  en  smule  skamfulde 
over,  at  de  er  lamaniter.  Hvordan  kan  det  være?  Nogle  ville 
hellere  betegne  sig  som  nephiter  eller  zoramiter  eller  jose- 
phiter  eller  noget  andet.  Der  må  bestemt  være  en  misfor- 
ståelse her.  Vil  de  udelukke  sig  selv  fra  de  store  velsig- 
nelser, som  Herren  har  lovet  sit  pagt-folk?  Vil  de  skille  sig 
af  med  deres  fødselsret?  For  Herren  har  selv  valgt  at  kalde 
disse  folk  lamaniter  —  alle  de  blandede  efterkommere  af 
Fader  Lehi  og  Ismael  og  Zoram  og  Mulek  og  andre  af 
dem,  der  optræder  i  Mormons  Bog.  Alle  af  den  bogstave- 
lige lamanitiske  sæd.  ,,Og  også  alle,  der  ved  deres  fra- 
fald var  blevet  lamaniter."  (L.&P.  10:48) 
I,  som  er  lamaniter,  husk  dette:  Jeres  lamanitiske  for- 
fædre var  ikke  mere  oprørske  end  nogen  af  de  andre  grene 
af  Israels  hus.  Hele  Israels  sæd  deltog  i  frafaldet  og  måtte 
lide  den  lange  periode  af  år  i  åndeligt  mørke,  og  kun  på 
grund  af  Guds  nåde  er  nogle  af  grenene  blevet  frelst  fra 
fuldstændig  udslettelse  —  blandingen  ikke-jøde  og  efrai- 
miter  først  og  derpå  Josefs  lamanitiske  rester,  for  at  ordet 
skulle  fuldkommes:  ,,de  sidste  skal  blive  de  første,  og  de 
første  skal  blive  de  sidste."  (Matt.  20:16)  I,  som  er  lama- 
niter, husk:  I  jeres  fortid  er  der  mænd  som  Nephi  og  hans 
bror  Lehi.  Da  de  blev  kastet  i  fængsel  som  missionærer, 
varde  retskafne  og  fulde  af  tro  på,  at  skønt  de  var  omrin- 
get af  ild,  ville  de  ikke  kunne  brænde.  Deres  ansigter 
skinnede  som  Moses',  da  han  steg  ned  fra  bjerget.  Deres 
forfølgere  spurgte:  „Hvem  er  det,  disse  mænd  taler  med?" 
Og  svaret  kom:  ,,De  taler  med  Guds  engle."  (Hel.  5:38, 
39)  I  er  et  udvalgt  folk;  I  har  en  strålende  fremtid.  I  kunne 
eje  alle  denne  jords  ringdomme,  men  I  ville  være  intet  i 


sammenligning  med  det,  som  I  kan  blive  i  denne  kirke.  I 
kunne  regere  over  mange  nationer,  men  I  ville  intet  have 
i  sammenligning  med,  hvad  I  kan  opnå  gennem  det  hellige 
præstedømme,  som  konger  eller  dronninger  under  den 
Allerhøjeste. 

I  ikke-lamaniter,  som  betragter  disse  jeres  brødre  og  søstre 
og  kun  kan  se  det,  som  er  ,, mørkt  og  hæsligt"  vogt  jer! 
Se  ind  i  jeres  egen  fortid  —  enhver  af  os  i  vor  egen  fortid  — 
og  I  vil  finde  århundreder  af  hæslighed  og  uretfærdighed. 
Og  vend  jer  så  til  skrifterne  og  find  ud  af  Herrens  mening 
om  sit  udvalgte  folk,  som  lamaniteme  tilhører. 
Herren  sagde:  „Jeg  vil  blødgøre  ikke-jødernes  hjerter,  at 
de  skal  blive  ligesom  en  fader  for  dem  (de  lamanitiske 
efterkommere  af  Josef)"  (2.  Nep.  10:18).  En  kærlig  far  af- 
viser ikke  sine  børn.  De  er  et  udvalgt  folk,  og  denne  kirke 
har  en  vigtig  opgave  med  at  gengive  dem  deres  retmæssige 
arv.  Broen  over  kløften  mellem  det,  som  de  er,  og  det,  som 
de  vil  blive,  er  at  tilvejebringe  muligheder.  Evangeliet 
giver  dem  den  chance.  Den  kan  vi  give  dem.  „Velsignede 
er  de,  som  vil  forsøge  at  frembringe  mit  Zion  på  hin  dag, 
for  de  skal  have  den  Helligånds  gave  og  kraft,  og  dersom 
de  holder  ud  indtil  enden,  vil  de  blive  ophøjet  på  den 
yderste  dag  .  .  .  hvor  dejlige  vil  de  ikke  blive  på  bjergene." 
(1.  Nep.  13:37) 

Der  er  én  ting,  jeg  gemevil  gøre  helt  klar. 
Retten  til  Amerika  er  betinget,  og  kun  dem,  som  efterlever 
Guds  love  og  tjener  ham  trofast,  kan  arve  det.  Dette  land 
er  kun  vores,  så  længe  vi  efterlever  Guds  befalinger. 
Enhver,  som  skal  kunne  glæde  sig  over  dette  land,  må 
tjene  Gud.  Ellers  vil  de  blive  fejet  bort. 
Derfor  er  min  appel  i  dag  til  alle  lamaniteme,  polynesierne 
og  indianerne,  at  efterleve  Guds  befalinger  og  vise  sig 
værdige  til  dette  udvalgte  land.  Og  et  sidste  advarende 
ord:  Bevar  jeres  styrke  for  at  være  i  stand  til  at  have  et 
formål.  Hav  jeres  øjne  alene  rettet  mod  Guds  herlighed. 
Bevar  jeres  tro  og  efterlev  evangeliets  principper. 
Der  er  måske  dem,  som  vil  foregive  at  være  jeres  frel- 
sere. De  kunne  måske  indfange  jer  med  deres  magtfulde 
ord  og  deres  mærkelig  filosofi.  Hvis  nogle  af  deres  ledere 
har  motiver,  der  er  selviske  og  problematiske,  så  hold  jer 
væk  fra  dem.  Måske  vil  nogle  af  dem  endog  ophidse  jer 
til  ukloge  handlinger.  Vær  på  vagt  overfordem. 


Lyt  til  jeres  lovligt  valgte  ledere  og  bliv  hos  dem,  der  ønsker 
uafhængighed,  lighed  og  fuld  frihed  for  indianerne  alene 
ved  fredelige  midler.  Kun  denne  form  for  succes  vil  ved- 
vare. 

Herren  har  en  altomfattende  plan,  og  jeg  er  helt  overbevist 
om,  at  den  vil  blive  gennemført  ved  hjælp  af  kirkens  pro- 
grammer. Allerede  nu  benytter  kirken  sine  reserver  til  ud- 
dannelse af  lamaniteme,  til  at  forbedre  deres  levevilkår  og 
deres  sundhed  for  at  bringe  dem  til  kundskab  om  deres 
Forløsers  evangelium.  Jeg  har  anmodet  om  forøget  mis- 
sionærarbejde  blandt  lamaniteme,  og  jeg  er  yderst  tilfreds 
med  reaktionen.  Missionerne  hos  lamaniteme  er  de  mest 
aktive  og  mest  produktive  af  alle,  med  mange  flere  om- 
vendte per  missionær  end  i  nogen  af  de  andre  missioner. 
Det  er  ligesom  i  gamle  dage:  ,,Og  således  ser  vi,  at  Herren 
begyndte  at  udgyde  sin  ånd  over  lamaniteme,  fordi  de  var 
hurtige  og  villige  til  at  tro  på  hans  ord."  (Hel.  6:36)  Vi  har 
nu  mange  lamanitiske  missionærer  og  jeg  er  sikker  på,  at 
der  vil  blive  mange,  mange  flere. 

Og  kan  vi  ikke  udøve  vores  tro  til  at  udstrække  dette  værk 
endnu  længere?  Enos  bad  med  stærk  tro  og  sikrede  sig  et 
løfte  fra  Herren  om,  at  lamaniteme  ville  blive  bevaret.  Hvor 
vidunderligt  ville  det  ikke  være,  om  en  million  sidste  dages 
hellige  familier  hver  dag  knælede  og  i  tro  bad  om,  at  vær- 
ket blandt  disse  brødre  ville  blive  fremskyndet,  så  dørene 
kunne  åbnes. 

Lamaniteme  må  rejse  sig  påny  i  værdighed  og  styrke  for 
fuldt  ud  at  kunne  slutte  sig  til  deres  brødre  og  søstre  i 
Guds  husholdning  for  at  fremføre  hans  gerning  som  for- 
beredelse til  den  dag,  da  vor  Herre,  Jesus  Kristus,  vil 
vende  tilbage  for  at  lede  sit  folk,  ved  tusindårsrigets  be- 
gyndelse, når  jorden  vil  blive  fornyet  og  modtage  sin  para- 
disiske herlighed,  og  dens  lande  blive  forenede  til  ét  land. 
For  profeterne  har  sagt:  „Levningen  af  Josefs  hus  skal 
oprejses  i  dette  land,  og  det  skal  være  deres  arveland;  og 
de  skal  bygge  en  hellig  by  til  Herren,  som  det  fordums 
Jerusalem ;  og  de  skal  ikke  mere  beskæmmes,  indtil  enden 
kommer,  dajordenskal  forgå."  (Ether13:8) 
Dette  tror  jeg  fuldt  og  fast  på. 


Mormon-dagbøger 


Hverdagens  oplevelser,  gennem  efter- 
levelse af  evangeliet  og  ved  at  elske 
Herren,  er  noget,  som  indprenter  sig  i 
enhver  sidste  dages  helligs  hjerte.  De 
er  enhvers  historie.  Del  de  oplevelser, 
der  har  styrket  jeres  vidnesbyrd,  med 
andre  af  kirkens  medlemmer.  Det  kan 
være  besvarede  bønner,  præstedøm- 
mets velsignelser,  kærlige  familie- 
medlemmers og  venners  inspiration 
og  belønningerne  ved  at  arbejde  i 
kirkens  hjælpeorganisationer.  Send 
dem  til  ,, Mormon  Journal"  Inter- 
national Magazines,  50  East  North 
Temple  Street,  Salt  Lake  City,  Utah 
84150,  U.S.A.,  eller  til  Den  danske 
Stjerne,  c/o  Translation  Services 
Department,  Vodroffsvej  7,  1900 
København  V. 

Ældste  George  Lee 

„Jeg  kan  takke 
Herren  for  alle 
mine  chancer" 

Af  Lawrence  Cummins 


Ældste  George  Lee.  De  halvfjerds 
første  Kvorum,  fødtes  den  23  marts 
1943  af  navaho  forældre  i  Towaoc  i 
staten  Colorado. 

Som  barn  boede  ældste  Lee  med  sine 
forældre  i  den  hytte  med  lergulv  i 
et  reservat  i  Towaoc,  Colorado,  hvor 


han  også  var  født.  Der  var  ingen  elek- 
tricitet eller  andre  moderne  bekvem- 
meligheder. Men  der  var  tolv  børn 
i  familien,  og  alle  boede  hjemme. 
,,Min  far  var  noget  for  sig  selv,"  siger 
ældste  Lee.  „Han  kunne  ikke  tale 
engelsk  og  levede  fuldstændigt  sin 
egen  kultur.  Han  var  hyrde,  elskede 
hårdt  arbejde  og  troede  ikke  på  det 
nyttige  i  at  sove  for  længe.  ,Lad  aldrig 
solen  stå  op,  før  I  er  ude  af  sengen,' 
sagde  han  altid  til  os. 
Far  lærte  os  værdighed  og  respekt  for 
det  modsatte  køn.  Han  tilbad  naturen, 
og  selvom  han  ikke  forbandt  Guddom- 
men med  noget  personligt,  fortalte 
han  os,  at  landet,  bjergene,  dyrene, 
insekterne  og  alt,  der  voksede,  var 
Guds  skaberværk,  og  at  det  skulle 
beskyttes,  undtagen  når  man  be- 
høvede det  som  føde.  Vi  levede  i  nær 
tilknytning  til  alt  levende. 
Når  en  klapperslange  nærmede  sig 
vores  hytte,  talte  far  sagte  til  den, 
hvorefter  han  forsigtigt  løftede  den  op 
på  en  pind  og  bar  den  omkring  hun- 
drede meter  bort  fra  huset,  lagde  den 
på  jorden  og  befalede  den  at  holde  sig 
væk,  idet  han  forklarede  den,  at  han 
ikke  mente  noget  ondt  med  det.  Min 
far  og  mor  måtte  gå  9  km  for  at  hente 
vand  og  bære  det  hjem  på  skuldrene. 
Om  vinteren,  når  vandet  frøs  på 
mesaen,  huggede  de  isen  i  stykker  og 
bar  den  hjem  i  en  sækkelærredspose, 
hvorefter  det  blev  smeltet  til  drikke- 
vand på  ovnen." 

Det  var  et  SDH-ægtepar  ved  navn 
Bloomfield,  som  drev  en  lille  handels- 
plads ved  Mancos  Creek  i  Colorado, 
som  først  fik  interesseret  ældste  Lee  i 
evangeliet.  Selvom  han  ikke  tilbad 
Gud  den  evige  Fader,  således  som 
han  senere  kom  til  at  forstå  ham,  så 
havde  George  i  vanskelige  tider  altid 
bedt  til  et  himmelsk  væsen,  så  længe 
han  kunne  huske. 

,, Noget,  som  virkelig  har  været  en 
stærk  og  inspireret  motivation,  var 
en  oplevelse,  jeg  havde,  da  jeg  som 
syv-årig  havde  været  syg  i  tre  dage." 
Han  siger  at  da  sygdommen  tog  til, 
henvendte  Irans  forældre  sig  til 
medicinmanden  om  hjælp. 


„Mine  forældre  taler  ikke  engelsk," 
siger  ældste  Lee.  „De  holder  sig  helt 
til  navaho,  traditionerne." 
Medicinmandens  forsøg  hjalp  ikke 
noget  på  den  syge  dreng.  „I  stedet  for 
at  gøre  mig  rask,  blev  det  meget 
værre,"  siger  han.  „Efter  tre  dages 
forløb  gik  mit  hjerte  i  stå. 
Min  far  lavede  en  kiste  og  klædte  mig 
på  til  begravelse.  Han  lagde  mig  i 
kisten,  lukkede  låget  til  og  sænkede 
mig  ned  i  graven. 

Jeg  må  være  vågnet  op,  da  kisten 
ramte  bunden  af  graven.  Jeg  begyndte 
at  hamre  på  kistens  låg,  og  mine 
forældre  fik  hurtigt  kisten  op  og  åbnet 
låget. 

Det  første  jeg  sagde,  var:  ,Må  jeg  få 
en  sodavand!'" 

Efter  den  oplevelse  kaldet  familien 
Bloomfield  ham  for  „Sodavands- 
drengen".  Men  de  var  sikre  på,  at 
drengens  redning  ikke  var  nogen  til- 
fældighed, og  at  han  måtte  have  et 
vigtigt  stykke  arbejde  at  udrette. 
George  Lee  blev  døbt,  da  han  var  ni  år, 
og  da  han  var  elleve,  var  han  en  af  de 
første  elever  i  Indian  Piacement  pro- 
grammet. Under  dette  program  boede 
han  hos  familien  Glen  Harker  i  Orem  i 
staten  Utah. 

Ældste  Lee  siger,  at  i  sin  skoletid 
„tænkte  jeg  ikke  på  mig  selv  som 
indianer.  Jeg  voksede  op  uden  at 
lægge  mærke  til  folks  hudfarve.  Det 
var  noget  jeg  havde  fra  min  far,  som 
lærte  mig  at  respektere  alle  men- 
nesker". 

Ældste  Lee  gennemførte  en  mission  i 
den  sydvestlige  indianermission. 
I  december  1967  giftede  ældste  Lee 
sig  med  en  køn  pige,  Katherine 
Hettich,  af  Comache-stammen,  og 
blev  viet  i  Salt  Lake  Templet  af  ældste 
Spencer  W.  Kimball.  Ældste  og  søster 
Lee  har  to  sønner,  Duane  Michael,  der 
er  seks  år  og  den  fem-årige  Chad 
Thomas,  samt  datteren,  Tricia,  der  er 
ti  måneder. 

Selvom  George  Lee  stadig  kun  er  først 
i  trediverne,  er  hans  akademiske 
resultater  og  talrige  lederskabs- 
belønninger  højst  bemærkelsesvær- 
dige, uanset  hvordan   man  betragter 


dem.  Han  har  taget  magistergrad 
i  undervisning  og  har  netop  fuldført 
sin  afhandling  for  en  doktorgrad  i 
pædagogisk  administration.  I  1974 
var  han  præsident  for  Ganado  College 
i  Ganado  i  Arizona,  et  to-årigt  kolle- 
gium fortrinsvis  for  indianere. 
Hvor  vigtigt  alt  dette  er,  så  er  dog  det, 
der  kendetegner  George  Lee  mere  end 
noget  andet,  hans  kærlige  og  fuld- 
komnetro på  Herren.  Haneren  ydmyg 
mand  og  vidnerom,  at  „jeg  kan  takke 
Herren  for  alle  mine  chancer.  Jeg 
ønsker  at  være  et  redskab  i  hans  hæn- 
der til  at  gøre  godt  og  være  noget  for 
andre." 

Ældste  Lee  har  forlængst  anbragt 
kirken  og  sin  familie  forud  for  sin 
navahoafstamning.  Hans  nye  opgaver 
som  medlem  af  De  halcfjerds  første 
Kvorum  og  præsident  over  Arizona- 
Holbrook  missionen  vil  give  ham  og 
søster  Lee  endnu  større  mulighed  for 
at  hjælpe  vore  brødre  og  søstre  med 
at  få  evangeliets  lys. 
Lawrence  Cummins,  der  er  medredak- 
tør af  The  Friend,  virker  som  assi- 
sterende wardsekretær  i  Stratford 
East  ward,  Salt  Lake  Highland  stav. 

Vi  betalte  vores 
tiende 

AF  DANIEL  AFAMASAGA  BETHAM 

Jeg  havde  netop  sluttet  mig  til  kirken 
og  ønskede  at  betale  min  tiende,  men 
andre  økonomiske  forpligtelser  tillod 
det  ikke.  En  af  disse  forpligtelser  var 
det  månedlige  afdrag  på  vores  hus  og 
5  hektar  land,  som  vi  havde  købt  med 
den  klausul,  at  sælgeren  havde  ret  til 
at  overtage  ejendommen,  hvis  vi  und- 
lod at  betale  endenfor  en  frist  af  14 
dage.  Men  efter  i  bøn  at  have  bedt  om 
vejledning  i  hvordan  pengene  skulle 
bruges,  følte  jeg,  at  jeg  måtte  undlade 
at  betale  mit  afdrag  og  i  stedet  bruge 
pengene  til  at  betale  min  tiende. 
Jeg  var  dybt  bekymret  over  ikke  at  be- 
tale dette  afdrag,  fordi  mange  menne- 
sker var  ude  efter  det  stykke  jord,  og 
ejeren  gerne  ville  have  det  tilbage, 
men  vi  stolede  på  Herren  og  vidste, 
at  han  ville  finde  en  udvej  for  os,  så 
vi  kunne  betale  afdraget. 
Jeg  havde  som  hobby  opdrættet  svin 


og  havde  haft  vanskeligt  ved  at  sælge 
dem.  Nogle  få  dage  efter  at  jeg  havde 
betalt  min  tiende,  spurgte  en  mand 
mig,  om  han  kunne  købe  syv  af  vore 
svin  og  tilbød  mig  nøjagtigt  det  beløb, 
som  vi  manglede  til  at  betale  afdraget 
på  jorden. 

Jeg  spekulerede  på,  hvordan  vi  fortsat 
kunne  betale  tiende  og  bestemte,  at  vi 
måtte  skære  ned  på  fødevarer  og 
andre  udgifter  for  at  have  penge  nok 
til  at  betale  tiende.  Men  i  stedet  vel- 
signede Herren  os  påny.  Det  er  i  mit 
land  næsten  uhørt  at  få  lønforhøjelse, 
men  jeg  blev  snart  efter  velsignet  med 
et  løntillæg,  der  var  stort  nok  til  at  jeg 
kunne  betale  tiende  og  for  første  gang 
begynde  at  spare  lidt  op. 
Min  familie  og  jeg  er  virkelig  blevet 
velsignet,  siden  vi  sluttede  os  til  kir- 
ken. Jeg  virker  som  andenrådgiver  i 
Apia  Samoa  West  Stake  præsident- 
skabet, og  min  kone  underviser  laur- 
bærpigerne og  er  organist  i  hjælpe- 
foreningen og  søndagsskolen. 


Og  jeg  så  et  træ,  hvis  frugt  var 
eftertragtelsesværdig,  og  som 
gjorde  mennesket  lykkeligt. 
Og  det  skete,  at  jeg  gik  hen  og 
spiste  af  frugten,  og  jeg  fandt,  at 
den  var  overordentlig  sød,  sødere 
end  nogen  anden,  jeg  nogensinde 
før  havde  smagt.  Jeg  så  også,  at 
frugten  var  hvid,  ja  dens  hvidhed 
overgik  alt,  hvad  jeg  nogensinde 
tidligere  havde  set. 
Og  da  jeg  spiste  af  frugten,  fyldte 
den  min  sjæl  med  ubeskrivelig  stor 
glæde;  derfor  begyndte  jeg  at 
ønske,  at  min  familie  også  skulle 
nyde  deraf,  for  jeg  vidste,  at  den 
var  mere  attråværdig  end  al  anden 
frugt . , . 

Og  jeg  vinkede  til  dem,  og  jeg 
sagde  også  til  dem  med  høj  røst, 
at  de  skulle  komme  hen  til  mig  og 
nyde  af  den  frugt,  som  var  mere 
ønskværdig  end  al  anden  frugt. 
Og  de  kom  hen  til  mig  og  nød  også 
af  frugten. 

1  Nephi8:10-12, 15,  16. 


Jeg  kunne  ikke 
holde  tårerne  tilbage 

AF  TONGA  TOUTAI  PALETU'A 
Emne:  Tonga,  vidnesbyrd 


I  præsident  Tonga  Toutai  Paletu'as 
patriarkalske  velsignelse  fremgik  det, 
at  han  var  ,,født  langt  væk  fra  de 
centrale  Zions  stave  i  en  viis  hensigt 
...  for  at  fremme  værket  på  jorden  og 
for  at  tjene  sine  medmennesker".  Lige 
fra  han  sluttede  sig  til  kirken  i  1942  har 
dette  været  mønsteret  i  hans  liv. 
I  mange  år  underviste  præsident 
Paletu'a  i  offentlige  skoler  i  Tonga. 
Derefter  begyndte  han  i  1955  at  under- 
vise i  kirkens  skoler.  Han  blev  hurtigt 
chef  for  religionsafdel ingen  ved  kir- 
kens skoler  i  Tonga,  hvor  han  tjente 
indtil  1974  samtidig  med  at  være 
stavspræsident.  På  det  tidspunkt  blev 
han  af  præsident  Spencer  W.  Kimball 
kaldet  som  præsident  over  Tonga 
Nuku'alofa  missionen.  Da  han  hørte 
præsident  Kimball  i  telefonen,  siger 
præsident  Paletu'a:  ,,blev  jeg  så  be- 
væget i  hjerte  og  sjæl,  at  jeg  ikke 
kunne  holde  tårerne  tilbage.  Jeg  følte 
vederkvægelse  i  hele  kroppen." 
Præsident  Paletu'a  bærer  vid- 
nesbyrd om,  at  han  ,,uden  tvivl  ved, 
at  Mormons  Bog  er  endnu  et  vidne  om 
Frelseren,  Guds  Søn,  Jesus  Kristus, 
kirkens  overhoved.  Mormons  Bog 
indeholder  evangeliets  fylde  og  mine 
forfædres  sande  historie.  Dette  folk 
er  af  mennesker  blevet  kaldt  tongane- 
sere,  men  jeg  er  stolt  over  at  bruge  det 
navn,  som  Herren  har  givet  os  — 
lamaniter.  Min  hud  er  måske  brun  og 
mørk,  men  jeg  ved  med  sikkerhed,  at 
mit  blod  er  rent  og  fuldkomment,  for 
det  er  Nephis,  Lehis,  Josefs,  Jakobs, 
Isaks  og  Abrahams  blod. 
Det  er  mit  mål  at  få  mine  brødre  til 
at  spise  af  Livets  Træ,  sådan  som  min 
stamfader  Lehi  begærede  det  af  sine 
sønner.  Jeg  ønsker,  at  mit  folk  skal 
spise  af  det  træ,  jeg  vil  bringe  en 
Mormons  Bog  til  ethvert  hjem  i  dette 
land  og  til  alle  Lehis  børn,  både  ade- 
lige og  borgelige,  til  Israels  hus,  vor 
himmelske  Faders  elskede  børn,  så 
alle  kan  blive  samlet  i  Zion." 


Det  første  af  den  genoprettede  kirkes 
historie  virker  som  et  paradoks  m.h.t. 
kirkens  lederes  interesse  for  de 
amerikanske  indianere  og  de  større 
lamanitiske  grupper  i  landene.  Denne 
interesse  synes  ved  første  blik  slet 
ikke  at  stå  i  forhold  til  den  mulige 
betydning  disse  mennesker  kunne  få 
for  kirkens  udvikling  og  dens  skæbne. 
De  første  kirkelederes  syn  på  vor  tids 
lamaniter  var  optimistisk  og  helt  i 
modstrid  med  den  tids  almindelige 
opfattelse.   På  en   tid   da   indianerne 


blev  regnet  for  „uddøende  ameri- 
kanere", og  hvor  der  ganske  enkelt 
blev  udlovet  præmier  for  deres 
ødelæggelse  i  nogle  stater  og  territo- 
rier, forudsagde  kirkens  ledere  en 
strålende  fremtid  for  dem . 
Da  den  nyligt  oprettede  kirke  kæm- 
pede for  at  oprette  sin  organisation  og 
i  høj  grad  havde  brug  for  erfarne  og 
kvalificerede  ledere,  rettedes  dens 
første  formelle  missionærekspe- 
dition, ikke  mod  de  lovede  be- 
folkningscentre    i     de     nordøstlige 


stater,  men  mod  de  halvciviliserede 
indinaerstammer  i  vestlige  områder. 
Denne  indsats  krævede  helt  og  fuldt 
to  af  de  mest  prominente  ledere  i  kir- 
ken, Oliver  Cowdery  og  Parley  P. 
Pratt,  hvorved  de  i  et  stykke  tid  helt 
forhindredes  i  at  yde  deres  bidrag  til 
kirkens  centraladministration. 
For  den  tilfældige,  samtidige  betrag- 
ter må  denne  tilsyneladende  interesse 
fra  kirkens  lederes  side  for  et  inde- 
sluttet og  afvist  folk  have  syntes  noget 
ulogisk  og  frugtesløst.  Selv  nogle  af 


Blandede  skæbner, 

lamaniterne  og 

de  sidste  dages  hellige 


AF  DEAN  L.  LARSEN 
Emne:  Mormons  Bog,  lamaniterne 

præstedømmets  ledere  mente,  at 
kirkens  missionærindsats  blandt 
lamaniterne  repræsenterede  en  udfor- 
dring til  deres  tro. 

Ældste  Wilford  Woodruf  sagde  den 
12.  januar  1873: 

,, Lamaniterne  vil  blomstre  som  en 
rose  på  bjergene.  Skønt  jeg  tror  på 
dette,  er  jeg  villig  til  at  sige  her,  at  når 
jet  ser  den  kraft,  hvormed  nationen 
prøver  at  udrydde  dem  fra  jordens 
overflade,  er  opfyldelsen  af  denne  pro- 
feti, sværere  for  mig  at  fatte,  end  alle 
de  guddommelige  åbenbaringer,  jeg 
nogensinde  har  læst. 
Det  ser  ud,  som  om  der  ikke  vil  blive 
nok  tilbage  til  at  modtage  evangeliet. 
Men  uden  hensyn  til  disse  mørke  ud- 
sigtervil  hvert  et  ord,  som  Gud  nogen- 
sinde har  sagt,  blive  opfyldt,  og  lama- 
niterne vil,  lidt  efter  lidt,  modtage 
evangeliet."  (Journal  of  Discourses, 
1 5 :  282) 

Skønt  lamaniternes  fremtid  syntes 
mørk  for  hundrede  år  siden,  retfærdig- 
gøres i  vor  tid  den  tro  og  det  udsyn, 
som  Joseph  Smith  og  hans  efterføl- 
gere udviste  med  hensyn  til  disse 
Herrens  udvalgte  folk. 
Historien,  der  begynder  seks  måneder 
efter  kirkens  organisation  med  den 
mission,  som  Oliver  Cowdery,  Parley 


Pratt,  Peter  Whitmer  og  Ziba  Peterson 
udførte  hos  lamaniterne,  er  fascine- 
rende. I  dens  kapitler  ses  glimt  af  håb 
og  skuffelser,  udholdende  tålmo- 
dighed og  lidt  efter  lidt  også  af  resul- 
tater. De  sidste  og  mest  dramatiske 
kapitler  mangler  endnu  at  blive 
skrevet.  Det  er  et  enestående  tros- 
fremmende  element  i  kirkens  almin- 
deligehistorie. Dets  grundlag  er  på  en 
interessant  måde  sammenspundet 
med  de  profetiske  løfter  —  det  har 
holdt  sig  gennem  årene  siden  Det 
gamle  Testamentes  tid  —  til  resterne 
af  et  folk,  med  hvem  Herren  gjorde 
ubrydelige  pagter.  På  den  måde  var 
ældsterne  Cowderys,  Pratts,  Whit- 
mers  og  Petersons  missioner  begyn- 
delsen til  et  umådeligt  drama,  der  har 
umådelig  betydning  for  det  forløsende 
arbejde,  der  skal  udføres  af  Herren  og 
hans  tjenere  i  denne  afsluttende  evan- 
gelie-uddeling. 

Sidste  dages  hellige,  som  forstår  Mor- 
mons Bogs  oprindelse  og  indhold,  bør 
ikke  have  svært  ved  at  påskønne  og 
forstå,  hvorfor  Joseph  Smith  var  så 
fast  besluttet  på  at  påbegynde  for- 
løsningsværket  blandt  sin  tids  la- 
maniter.  Han  havde  fra  guldpladerne 
oversat  titelsiden  til  Mormons  Bog. 
Denne  titelside  inbefatter følgende  på- 


bud, som  må  have  gjort  et  levende 
indtryk  på  den  unge  profets  sind  og 
sjæl: 

„Beretningen  er  derfor  en  forkortelse 
af  Nephis  folks  optegnelser  og  af 
lamaniternes,  som  er  en  levning  af 
Israels  hus  .  .  ." 

Herren  havde  eftertrykkelig  godkendt 
denne  forordning  i  en  åbenbaring  til 
Joseph  Smith  efter  tabet  af  det  over- 
satte manuskript,  som  han  havde 
udlånt  til  Martin  Harris:  ,,Og  dette 
vidnesbyrd  skal  komme  til  lamaniter- 
nes, lemueliternes  og  ismaeliternes 
kundskab,  de,  som  er  nedsunket  i  van- 
tro som  følge  af  fædrenes  ugude- 
lighed .  .  . 
Og    netop    i   dette   øjemed    er   disse 

plader  blevet  bevaret,  som  indeholder 
disse  optegnelser."  (L.&P.  3:18-19) 
Tænk  på  det  ansvar,  som  Joseph  må 
have  følt  over  for  dem,  som  havde  be- 
varet de  nephitisk-lamanitiske  op- 
tegnelser. Formålet  med  hans  liv  og 
skæbne  blev  så  sammenfiltret  med 
deres,  at  de  må  have  forekommet  ham 
at  være  hans  samtidige.  Tænk  blot 
på,  hvor  tungt  disse  ord,  som  Nephi 
udtalte,  må  have  hvilet  på  hans  sam- 
vittighed: 

,,Og  da  skal  de  overblevne  af  vor  sæd 
få  kundskab  om,  hvorledes  vi  kom  ud 

af  Jerusalem,  og  at  de  nedstammer 
frajødeme. 

Og  Jesu  Kristi  evangelium  skal  for- 
kyndes blandt  dem,  og  således  skal 
de  atter  komme  til  kundskab  om  deres 
forfædre  og  ligeledes  til  kundskab 
om  Jesus  Kristus,  der  fandtes  blandt 
deres  fædre."  (2.  Nep.  30:4-5) 
Enos'  lidenskabelige  bøn  må  også 
have  efterladt  et  dybt  indtryk  på 
Joseph  Smith : 

,,Og  efter  at  jeg,  Enos,  havde  hørt 
disse  ord,  begyndte  min  tro  på  Herren 
at  blive  urokkelig,  og  jeg  bad  til  ham 
mange  gange  med  megen  inderlighed 
for  mine  brødre,  lamaniterne  .  .  . 
Og  jeg  havde  tro,  og  jeg  anråbte  Gud, 
om  han  ville  bevare  optegnelserne;  og 
han  gjorde  pagt  med  mig,  at  han  ville 
overbringe  lamaniterne  dem  i  sin  egen 
bestemte  tid."  (Enos  11,  16) 
Moronis  største  bekymring,  da  han 
indførte  sine  sidste  optegnelser  i  sit 
folks  historie,  var  de  lamaniter,  som 
ville  forblive  på  deres  landområder  til 
de  sidste  dage.  I  begyndelsen  af  det 
sidste  kapitel  i  den  bog,  som  bærer 
hans  navn,  gør  han  det  klart,  til  hvem 
han  retter  de  rystende  udfordringer 
og  løfter,  som  vi  nu  så  frit  anvender  på 
alle,  som  får  lejlighed  til  at  læse  Mor- 
mons Bog:  „Nu  skriver  jeg,  Moroni, 
noget  efter  hvad  der  synes  mig  bedst ; 
og  jeg  skriver  til  mine  brødre,  lamani- 
terne .  .  ."(Moroni  10:1) 
Joseph  Smith  selv  havde  ikke  megen 
lejlighed  til  direkte  at  belære  efter- 
kommerne af  folkene  fra  Mormons 
Bog.  Ved  en  bestemt  lejlighed  fik  han 
dog  besøg  af  indianerhøvdingen 
Keokuk.  Det  var  i  sommeren  1841  i 
Nauvoo.  Keokuk  var  ledsaget  af 
Kiskukosh,  Appenoose  og  omkring  et 
hundrede  høvdinger  og  krigere  fra 
Sac  and  Fox  stammerne  og  deres 
familier.  Ældste  B.  H.  Roberts  be- 
retter om  dette  besøg : 
„Præsident  Smith  talte  i  lang  tid  til 
indianerne  om  det,  som  Herren  havde 
åbenbaret  til  ham  om  deres  forfædre, 
og  fortalte  om  det  løfte,  der  findes  i 
Mormons  Bog  med  hensyn  til  dem  .  .  . 
Hvor  må  ikke  deres  hjerte  have  svul- 
met, mens  de  lyttede  til  profeten,  der 
fortalte  deres  forfædres  historie  — 
deres  oprejsning  og  fald;  og  de  løfter, 
der  blev  givet  dem  om  forløsning  fra 
deres  faldne  stade!" 


I  henhold  til  ældste  Roberts  svarede 
Keokuk  Joseph  i  en  tale,  hvori  han 
bl.a.  sagde:  „Jeg  har  en  Mormons 
Bog  i  min  wigwam,  som  du  gav  mig 
for  mange  måner  siden.  Jeg  tror,  at  du 
er  en  stor  og  god  mand.  Keokuk  ser 
streng  ud,  men  jeg  er  søn  af  Den  store 
Ånd.  Jeg  har  hørt  dit  råd.  Vi  har  i  sinde 
at  holde  op  med  at  strides  og  følge 
den  gode  tale,  som  du  har  givet  os." 
(A  Comprehensive  History  of  The 
Church  of  Jesus  Christ  of  Latter-day 
Saints,  2:88-89) 

Noget  af  det  første  missionærarbejde, 
som  blev  foretaget  uden  for  USA  og 
Canada,  var  rettet  mod  det  lamanitiske 
folk.  I  1844  åbnedes  en  mission  på 
Selskabsøerne.  Missionærerne  blev 
forvist  fra  øerne  i  1852  af  den  franske 
regering  men  fik  i  1892  lov  til  at  vende 
tilbage. 

Missionen  i  Hawaii  blev  åbnet  i  1850, 
og  flere  år  senere  blev  arbejdet  ud- 
strakt til  lamaniterne  på  New  Zea- 
land. Alle  disse  missioner  viste  sig 
meget  frugtbare. 

I  1851  rejste  de  første  missionærer, 
ældsterne  Parley  P.  Pratt  og  Rufus 
Allen,  til  Sydamerika,  hvor  de  havnede 
i  Valparaiso  i  Chile  og  fandt  landet 
midt  i  en  borgerkrig. 
Ingen  permanent  mission  blev  opret- 
tet, og  missionærindsatsen  i  Syd- 
amerika blev  udskudt  til  1925,  da 
ældste  Melvin  J.  Ballard,  ledsaget  af 
ældsterne  Rulon  S.  Wells  og  Rey  L. 
Pratt,  knælede  i  en  lille  skov  af  hæn- 
gepile nær  bredden  af  Rio  de  la  Plata 
i  Buenos  Aires  i  Argentina  og  indviede 
Sydamerika  til  forkyndelsen  af  evan- 
geliet. I  sin  bøn  henviste  ældste 
Ballard  til  det  arbejde,  som  ville  blive 
udført  blandt  lamaniterne  i  de  syd- 
amerikanske lande. 
„Og  vi  bad  også  om,  at  vi  måtte  be- 
gynde at  se  opfyldelsen  af  de  løfter, 
der  findes  i  Mormons  Bog,  til  de  mil- 
lioner af  indianere,  som  er  efterkom- 
mere af  Lehi  i  dette  land,  til  de  men- 
nesker, som  så  længe  har  været 
undertrykte,  som  har  haft  mange  lidel- 
ser og  vanskeligheder  på  grund  af 
synd  og  overtrædelser,  således  som 
profeterne  i  Mormons  Bog  forud- 
sagde .  .  . 

Oh,  Fader  lad  din  Ånd  påvirke  dem  og 
vise  dem  sandheden  i  alt  dette,  når  vi 
og  dine  tjenere,  som  skal  følge  efter 


os,  vil  bære  vidnesbyrd  om  dine 
kostelige  løfter  til  denne  del  af 
Israels  hus." 

I  sin  rapport  om  disse  hændelser, 
tilføjede  ældste  Ballard  denne  be- 
mærkning: „Hver  enkelt  af  brødrene 
talte  kort  ...  De  velsignede  hinanden 
og  følte  at  mange  europæere  i  det 
land  ville  modtage  evangeliet  som 
følge  af  denne  missions  åbning,  men 
at  det  store  værk  først  og  fremmest 
ville  blive  gjort  for  indianerne.  Det  blev 
en  vidunderlig  dag."  {Sermons  and 
Miss  ion  ary  Services  of  Mel  vin  J. 
Ballard  siderne  96-97,  af  Bryant  S. 
Hinckley.  Salt  Lake  City  1949) 
Ved  kirkens  generalkonference  i  1879 
blev  tre  missionærer  kaldet  til  at  åbne 
en  mission  i  Mexico  City.  Et  tidligere 
forsøg  (1876)  på  at  oprette  en  mission 
i  Mexico  var  ikke  lykkedes.  Senere 
forekom  der  afbrydelser  i  arbejdet 
som  følge  af  revolutionen  i  Mexico. 
Ikke  desto  mindre  er  missionerne  i 
Mexico  nu  blandt  de  mest  frugtbare  i 
verden,  og  en  stor  procentdel  af  dem, 
der  er  blevet  medlemmer  af  kirken  i 
Mexico  kan  hævde  at  være  lamaniter. 
Folketællingen  i  1960  i  det  land  viste, 
at  omkring  26  millioner  af  folket  den- 
gang var  af  indiansk  afstamning. 
Selvom  mange  andre  missionærbe- 
stræbelser blandt  lamaniterne  i  Nord- 
og  Syd-amerika  og  på  Stillehavsøerne 
er  resulteret  i  usædvanlig  succes 
gennem  årene,  er  de  mest  dramatiske 
begivenheder  under  kirkens  arbejde 
blandt  lamaniterne  forekommet  i  løbet 
af  de  sidste  tyve  år.  Meget  af  den 
nyeste  udvikling  er  for  en  stor  del 
blevet  motiveret  af  præsident  Spencer 
W.  Kimball,  som  i  en  lang  årrække  vir- 
kede som  formand  for  Church  Indian 
Committee  (kirkens  komité  for  indian- 
ske anliggender). 

Et  udstrakt  uddannelsessystem  er 
blevet  udviklet  overalt  på  Stillehav- 
søerne, i  Mexico,  Mellemamerika  og 
Sydamerika.  Lige  ved  16.111  elever 
går  i  kirkeejede  skoler  i  Chile,  Peru, 
Bolivia,  Paraguay,  Mexico,  Fiji,  New 
Zealand,  Western  Samoa,  Tahiti  og 
Tonga.  Langt  de  fleste  af  disse  elever 
er  af  laminitisk  afstamning.  De  får  her 
lejlighed  til  at  udvikle  deres  talenter 
og  lederevner,  hvilket  vil  være  af  stor 
betydning  for  den  stærke  vækst  som 
kirken  forudser  i  disse  områder. 

Foruden  de  nævnte  unge  mennesker, 
som  går  i  kirkens  skoler  de  nævnte 
steder,  er  andre  13.000  lamanitiske 
unge  tilmeldt  seminar-klasser  i  for- 
bindelse med  deres  undervisning  i 
offentlige  skoler  i  USA  og  Canada. 
Omkring  1500  går  på  Brigham  Young 
University  i  Provo  i  Utah  og  dets  filial 
i  Laiepå  Hawaii. 

I  dag  er  der  organiseret  over  tredive 
stave  i  kirken  i  områder,  hvor  med- 
lemmerne for  størstedelen  er  lamani- 
ter.  Missionærarbejdet  blandt  disse 
mennesker  går  raskere  end  nogensin- 
de før.  Man  regner  med,  at  der  i  kirken 
nu  findes  350.000  medlemmer,  som  er 
af  lamanitisk  afstamning.   Det  er  en 


smule  over  10%  af  kirkens  samlede 
medlemstal. 

For  helt  at  kunne  forstå  profetien  om 
disse  ting,  må  man  påny  vende  sig 
mod  de  inspirerede  forudsigelser 
i  Mormons  Bog.  Frelseren  selv  sagde 
til  vore  dages  lamaniters  forfædre, 
da  han  virkede  blandt  dem  i  Amerika: 
,,Og  på  den  dag  skal  så  Faderens 
værk  begynde,  ja,  når  dette  evan- 
gelium skal  prædikes  blandt  de  over- 
blevne af  dette  folk.  Sandelig  siger  jeg 
jer:  På  den  dag  skal  Faderens  værk 
begynde  blandt  de  spredte  af  mit  folk, 
ja,  selv  blandt  de  tabte  stammer,  som 
Faderen  har  ført  ud  af  Jerusalem. 
(3.  Nep.  21:26) 

Og  idet  Mesteren  citerede  Esajas'  ord, 
fortsatte  han:  „Thi  bjergene  viger,  og 
højene  rokkes,  men'  min  kærligfred 
viger  ikke  fra  dig,  ej  heller  skal  pagten 
med  mit  folk  rokkes,  siger  Herren,  din 
Forbarmer."  (3.  Nep.  22:10) 
Ældste  Wilford  Woodruff  gav  udtryk 
for  vanskelighed  ved  at  acceptere 
disse  porefetier  for  et  hundrede  år 
siden,  således  som  det  allerede  er  ble- 
vet citeret.  Men  i  lys  af  den  nyere  tids 
udvikling  er  det  ikke  vanskeligt  at  se, 
hvordan  Herren  har  virket  og  stadig 
virker  for  at  genrejse  efterkommere 
af  folkene  fra  Mormons  Bog  til  deres 
plads  blandt  Israels  stammer.  De 
første  brødres  tro  er  ved  at  blive  ret- 
færdiggjort. 

Selvom  betydelige  fremskridt  er 
opnået,  står  vi  kun  ved  morgengryet  af 
lamanitemes  dag.  En  stor  gerning  må 
endnu  udføres  af  Herrens  folk  for  at 
opfylde  alt  det,  som  Mormons  Bogs 
profeter  og  vor  tids  kirkeledere  har 
forudsagt.  Et  profetisk  bånd  sam- 
menkæder de  lamanitiske  og  de 
sidste  dages  helliges  skæbne.  Ikke- 
jøder  og  lamaniter,  som  holder  sig  til 
Gud,  har  fået  de  samme  løfter,  med 
henvisning  til  vor  tid,  da  gengivelsen 
af  evangeliet  ville  ske  blandt  de  ikke- 
jøder,  som  skulle  eje  dette  land:  for- 
talte Herrens  engel  Nephi:  ,,Og  det 
skal  ske,  at  dersom  nationerne  vil  lytte 
til  Guds  Lam  den  dag,  da  han  giver  sig 
tilkende  for  dem  i  ord  og  tillige  i  kraft, 
ja  i  sandhed  til  at  tage  deres  anstøds- 
sten bort, 

og  dersom  de  ikke  forhærder  deres 
hjerter  mod  Guds  Lam,  vil  de  blive 
regnet  blandt  din  faders  sæd,  ja,  de  vil 
blive  regnet  til  Israels  hus,  og  de  skal 
blive  et  velsignet  folk  i  det  forjættede 
land  evindelig,  de  skal  ikke  mere  bort- 
føres i  fangenskab,  og  Israels  hus  skal 
ikke  mere  omstyrtes."  (1 .  Ne.  14:1-2) 

Dean  L.  Larsen  er  direktør  for  kirkens 
tidsskrifter  og  Instructional  Materials 
for  the  Church,  og  virker  også  som 
regional  repræsentant  for  De  Tolv. 


Spørgsmål  og  svar 


Svarene  er  beregnet  som  hjælp  til  bedre  forståelse  men  er 
ikke  officielle  bekendtgørelser  om  kirkens  lærdomme. 


,,  Nogle  af  mine  venner  mener, 
at  det  er  tilladeligt  at  drikke 
vand,  når  de  faster.  Er  det 
rigtigt?" 

Russell  M.  Nelson,  hovedpræsident  for  søndagsskolen: 

Faste  er  noget  meget  personligt,  som  sædvanligvis  ud- 
føres med  et  bestemt  formål  for  øje.  Derfor  styrer  fastens 
formål  og  den  enkeltes  særlige  forhold  fastens  motivation 
og  natur. 

De  fleste  af  os  faster  som  medlem  af  kirken  og  efter  dens 
lov  om  faste.  Sagt  i  almindelighed  er  der  tre  formål  med 
en  sådan  faste.  For  det  første  for  at  forøge  den  individuelle 
ydmyghed  og  åndelighed.  Dernæst  for  at  skaffe  hjælp  til 
de  trængende  ved  at  bidrage  med  fasteofre,  der  svarer  til 
værdien  af  den  mad,  vi  ikke  har  spist.  Og  for  det  tredie 
for  de  fysiske  fordele,  man  kan  opnå  derved. 
I  Instruktions-håndbog  for  kirkens  ledere  (1968-udgaven) 
læser  vi:  ,,En  passende  iagttagelse  af  fastedagen  består  i 
at  afstå  fra  mad  og  drikke  ved  to  på  hinanden  følgende 
måltider,  at  overvære  faste  og  vidnesbyrd-  mødet  og  skæn- 
ke et  rigeligt  bidrag  til  biskoppen  til  brug  for  dem,  der  er 
i  nød."  (Side  27)  Her  er  altså  indtagning  af  vand  ikke  tilladt 
under  fasten. 

Men  lad  mig  straks  advare  —  mod  den  vildledende  tanke- 
gang, at  hvis  en  smule  af  noget  er  godt,  så  er  en  mæng- 
de af  det  bedre.  Det  utilrådelige  ved  forlænget  faste  for- 
klaredes temmelig  udførligt  i  juni  1972,  i  Bulletin  for 
Præstedømmet.  Det  hedder  her:  „Vi  har  fået  oplysning 
om,  at  flere  af  medlemmerne  gennemføreren  overordentlig 
langvarig  faste.  Det  er  ikke  tilrådeligt,  at  de  gør  dette. 
Hvis  der  er  et  særligt  anliggende,  de  skal  faste  for,  er 
det  tilstrækkeligt,  at  de  faster  én  dag  og  derpå  går  til 


Herren  i  ydmyghed  og  bederom  hans  velsignelser."  Derud- 
over har  Joseph  F.  Smith  klogeligt  givet  dette  råd: 
„Mange  er  svage,  andre  har  et  skrøbeligt  helbred,  og  atter 
andre  ammer.  Det  forlanges  ikke  at  sådanne  mennesker 
faster.  Forældre  bør  heller  ikke  tvinge  deres  små  børn  til 
at  faste."  (Gospel  Doctrine,  side  244) 
De  rigelige  bidrag  til  biskoppen  forstås  som  prisen  på 
mindst  to  måltider.  Et  rigeligt  offer,  der  således  reser- 
veres og  indvies  til  de  fattige,  virker  forædlende  på  sjælen 
og  hjælper  hver  enkelt  til  at  udvikle  barmhjertighed,  et  af 
de  ædleste,  menneskelige  karaktertræk.  (Se  1.  Kor.  13) 
De  personlige  fordele,  der  kommer  af  at  faste,  er  betyde- 
lige. Skrifterne  fortæller  os,  at  en  særlig  slags  ondskab 
„kun  farer  ud  ved  bøn  og  faste"  (Matt.  17:21).  Åndens 
herredømme  over  legemets  appetit  styrkes  af  fastens  men- 
tale disciplin.  Kraften  styrker  os  i  vor  kamp  mod  andre 
fristelser,  der  kommer  af  fysisk  appetit,  der,  hvis  den  lades 
ukontrolleret,  ville  være  ødelæggende.for  vort  velbefinden- 
de. Selvom  nogle  er  underkastet  en  fysik,  der  forhindrer 
faste,  så  vil  de  fleste  mennesker  ikke  være  undskyldt  på 
dette  grundlag.  For  mig  bringer  en  heldigt  gennemført 
fasteperiode  med  undladelse  af  at  spise  og  drikke  på  faste- 
dagen en  grad  af  selvtillid.  Fasten  er  et  virkeligt  bevis, 
over  for  én  selv  og  over  for  Gud,  på  vor  taknemmelighed 
over  hans  gave  til  os,  i  form  af  helbred  og  styrke,  som  tilla- 
der os  at  kunne  faste.  Det  er  sandelig  et  stort  privilegium 
og  en  velsignelse. 


„Vi  hører  så  meget  om  familie- 
bånd i  livet  herefter,  men  vil  vi 
også  være  i  stand  til  at  komme 
sammen  med  vore  venner?" 

Harold  Glen  Clark,  præsident  for  templet  i  Provo,  Utah 


Efter  afslutningen  af  vort  jordiske  liv,  mødes  vi  alle  i  den 
verden  for  ånder,  der  har  forladt  det  dødelige  legeme. 

(Se  Alma  40:11)  Her  kan  vore  slægtninge  og  venner  under- 
holde sig  med  hinanden  under  visse  betingelser,  nogen- 
lunde som  her  på  jorden  (se  Profeten  Joseph  Smiths 
Lærdomme,  side  427)  Denne  åndeverden  er  et  sted,  hvor 
man  venter,  arbejder,  hviler  og  lærer.  Her  vil  de  fleste  af 
os  opholde  os,  indtil  vi  er  rede  til  vor  opstandelse,  vor  en- 
delige forløsning  og  domfældelse.  Bagefter  vil  vi,  efter 
vore  oplevelser  i  åndeverdenen,  komme  til  menneskets 
endelige  og  evigtvarende  bestemmelsessted.  Det  sted 
bliver  det  rige,  ved  hvis  love  vi  har  levet.  Det  kan  kaldes 
vort  livs  evige  hvile.  (Se  L.&P.  76:89,  107-112) 
Hvem  er  det  så,  der  vil  møde  hinanden  i  den  kommende 
åndeverden? 

Bibelen  fortæller  os,  at  Jesu  Ånd  kom  til  denne  åndever- 
den, efter  at  han  var  død  på  korset.  Den  angrende  røver, 
som  døde  på  korset  på  samme  tid  fik  fortalt,  at  han  den 
dag  ville  være  i  paradiset  sammen  med  Jesus  (Luk.  23:42- 
43).  Derfor  synes  det,  som  om  de  retfærdige,  de  knapt- 
så-retfærdige,  og  de  ligefrem  onde  mennesker  allesammen 
il  komme  i  den  samme  åndeverden.  Den  verden  har  for- 
skellige opholdssteder.  For  eksempel  vil  de,  som  var 
ulydige  i  Noas  dage,  være  i  den  verden.  Peter  fortæller  os, 
at  da  Kristus  havde  lidt  døden,  og  hans  legeme  var  anbragt 
i  graven,  gik  han  til  de  ånder,  som  havde  været  i  forvaring, 
og  prædikede  for  dem  (1.  Peter  3:18-20,  4:6)  Gospel 
Doctrine,  siderne  472-76;  L.&P.  76:73-74) 
Vi  ved  således,  at  de  retfærdige  vil  være  sammen  i  ånde- 
verdenen og  også  besøge  og  forkynde  evangeliet  for  de 
venner,  som  ikke  har  levet  retskaffent.  Imidlertid  kan  de 
uretfærdige  ikke  komme  dér,  hvor  de  retfærdige  opholder 
sig.  Der  er  en  begrænsning  eller  et  indelukke  for  vore 
venner,  som  har  været  ulydige  eller  onde,  indtil  det  tids- 
punkt, hvor  de  viser  tro  på  Kristus,  omvender  sig,  accep- 
terer stedfortrædende  dåb  og  bliver  værdige  til  et  bedre 
sted  end  dette  åndelige  fængsel. 

Præsident  Joseph  F.  Smith  sagde,  at  han  i  et  syn  så  de 
ånder  i  forvaring,  som  var  druknet  i  syndfloden  på  Noas 
tid.  De  blev  besøgt  af  trofaste  præstedømmemedlemmer, 
som  belærte  dem  om  evangeliet.  Tempelarbejde  for  de 
ulydige  og  andre  skulle  udføres  her  på  jorden.  Således 
ville  de  få  lejlighed  til  at  acceptere  eller  afvise  disse  nyttige 
og  nødvendige  guddommelige ordinanser. 
Svaret  på  spørgsmålet,  om  vore  venskabsforhold  i  denne 
åndeverden,  er  at  de  retskafne,  som  dør,  nyder  godt  af 
et  mere  udbredt  samkvem  i  åndeverdenen  end  de,  som 
ikke  har  levet  retskaffent.  Vi  vil  kunne  omgås  alle  vore 
venner,  hvis  vore  hensigter  er  gode  og  vi  har  været  ret- 
skafne. De  uretfærdige  kan,  ved  tro  på  Herren,  Jesus 
Kristus,  ved  omvendelse  og  gode  gerninger,  dermed  også 
godtagelse  af  stedfortrædende  dåb,  bryde  alle  den  ondes 
lænker  og  slutte  sig  til  en  mere  retskaffen  kreds  af  venner 
i  åndeverdenen.  Indtil  det  sker,  er  de  bundet  til  ophold 
et  bestemt  sted. 

Når  vi  drager  fra  åndeverdenen  efter  vor  opstandelse,  vil  vi 
komme  til  et  bestemt  opholdssted.  De,  som  fortjener  en 
fylde  af,  hvad  vor  Fader  i  Himmelen  har  tilbudt  gennem 
evangeliet  på  jorden  og  i  åndeverdenen,  vil  få  personligt 
ophold  hos  ham  i  det  højeste  rige  i  den  celestiale  herlig- 
hed. De,  der  fortjener  et  rige  mindre  end  dette,  vil  aldrig  få 

ophold  i  hans  nærvær.  Hvis  vore  venner  befinder  sig  i 
et  lavere  rige,  og  vi  opholder  os  i  Faderens  nærvær, 
kan  vi  besøge  dem,  men  de  kan  ikke  komme  til  det  sted, 
hvor  vor  himmelske  Fader  opholder  sig.  (L.&P.  76:77-88, 
109-112)  Den  begrænsede  omgangskreds,  der  bliver  dem 
til  del,  som  kommer  i  de  lavere  riger,  bør  få  os  til  at  tænke 
alvorligt  over  hvilken  indstilling  og  hvilke  følelser,  der 
egentlig  behersker  os.  Vore  handlinger  bestemmer,  hvad  vi 
tænker  og  til  sidst,  hvilke  venner  vi  vil  have  i  evigheden. 
De  følelser,  vi  har  i  dette  liv,  forandrer  sig  ikke,  fordi  vi 
dør.  Hvorsomhelst  vi  er,  kræver  det  en  egen  indsats 
at  opbygge  karakter.  Der  findes  ingen  let  vej  til  tro,  omven- 
delse og  gode  gerninger.  (Se  Alma  34:34)  Hvor  vigtigt  er 
ikke  denne  smule  tid,  vi  har  her  på  jorden? 
Disse  begrænsninger  af  friheden,  som  Herren  taler  om,  er 
noget  naturligt.  Vor  indstilling  og  vore  handlinger  giver  os 
en  adfærd  eller  en  ånd,  der  betinger  og  afgør  vort  stade 
langt  mere  end  stenmure.  Denne  ånd  befrier  os  eller  gør 
os  ligegyldige  eller  begrænser  os.  For  eksempel  siger 
profeten  Mormon,  at  de,  som  er  urene,  ville  være  mere 
ulykkelige  ved  at  prøve  at  leve  sammen  med  de  hellige 
og  retfærdige  end  de  ville  være  i  samkvem  med  dem,  som 
er  urene.  (Se  Mormon  9:4)  Det  synes  kun  naturligt,  at  vi 
ville  føle  os  bedre  tilpas  og  lykkelige  sammen  med  dem, 
som  vi  har  noget  tilfælles  med.  Det  svarer  helt  til  forhol- 
dene her  på  jorden  (L.&P.  130:2).  Astronauter  kan  bevæge 
sig  kluntet  omkring  i  begrænset  tid  under  ubehagelige 
forhold  på  månen,  men  de  er  altid  glade  for  at  vende  til- 
bage til  jorden. 

Kristus  fortalte  os  om  det  bånd,  der  binder  sande  venner 
sammen.  Han  talte  om  det  dengang,  han  blev  afbrudt  af 
sine  disciple  med  en  besked  om,  at  hans  mor  og  brødre 
ledte  efter  ham.  ,,Hvem  er  min  moder  og  mine  brødre?" 
sagde  han.  Og  idet  han  så  på  sine  disciple  omkring  sig, 
sagde  han  så:  ,,Se,  her  er  min  moder  og  mine  brødre! 
Den,  som  gør  Guds  vilje,  er  min  broder  og  søster  og 
moder."  (Mark.  3:31-35)  Selvom  vi  har  slægtskabsforhold 
ved  blodets  bånd  og  forpligtelser  over  for  vore  slægt- 
ninge, så  bliver  vi  ikke  rigtigt  brødre  og  søstre  for  evigt, 
og,  må  vi  tilføje,  virkelige  venner,  før  vi  udfører  vor  him- 
melske Faders  vilje.  Ved  at  gøre  hans  vilje  knyttes  evige 
venskaber  med  Gud  og  de  ædleste  af  hans  børn. 
Med  hensyn  til  familierne  i  livet  herefter,  så  er  familieen- 
heden indstiftet  af  Gud  og  har  mulighederne  for  den 
højeste  grad  og  det  største  omfang  af  venskab  og  kærlig- 
hed. Kun  ethøjtideligtholdttempelægteskabgiverfuldendt 
venskab.  Kun  ved  det  sande  familielivs  privilegier  og  for- 
pligtelser kan  man  arve  den  højeste  form  for  venskab  og 
herlighed  i  Det  celestiale  Rige.  (Se  L.&P.  132:19-24)  Vor 
himmelske  Fader  er  vor  bedste  ven.  Han  er  Fader  til  vore 
ånder.  Vi  har  derfor  også  en  moder  til  vor  ånd,  samt  ånde- 
lige brødre  og  søstre.  For  at  blive  ham  lig,  må  også  vi 
blive  fædre  og  mødre,  viet  på  den  måde,  han  har  ordineret 
det,  i  hans  hellige  tempel.  At  leve  i  en  familie  på  den  måde, 
som  Gud  har  sagt,  betyder  at  have  flest  muligt  gode  venner 
og  gode  ting  at  tale  om  og  dele  med  hinanden  i  al  evighed. 
Venskab  er  således  et  helt  fundamentalt  princip  i  Jesu 
Kristi  Kirke  af  Sidste  Dages  Hellige,  udformet  som  pro- 
feten Joseph  Smith  sagde:   „til  at  revolutionere  og  kulti- 

( fortsættes  på  side  23) 


Børnestjernen 


Illustreret  af  Sherry  Thompson 


Jeg  ved,  at  han  lever 


En  sandfærdig  historie 
AF  ALICE  STRATTON 


Jeg  havde  den  mærkeligste  følelse,  da  hele  familien 
tog  af  sted  til  kirke  uden  mig.  Far  og  mor  gjorde  ikke 
nær  så  meget  ud  af  det,  som  jeg  havde  ventet,  da 
jeg,  lige  før  det  var  tid  at  tage  afsted,  sagde:  „Jeg 
vil  ikke  gå  til  møde  idag". 

,,Nåda!"  sagde  bedstemor  og  løftede  det  ene  øjen- 
bryn. 
„Hvorfor  ikke,  er  du  syg?",  spurgte  mor. 


,,Påen  måde",  svarede  jeg.  „Jeg  er  syg  af  at  lytte  til 
lange  og  kedelige  taler." 

„Nåh,  det  lyder,  som  om  vi  her  har  en  bare-halvvejs 
mormon",  bemærkede  far. 

„Jeg  er  ikke  en  bare-halvvejs  mormon",  protesterede 
jeg.  „Jeg  er  mormon  hele  tiden." 
„Dit  vidnesbyrd  forekommer  mig  at  være  noget  usik- 
kert", svarede  far. 

„Hvad  har  et  vidnesbyrd  at  gøre  med,  om  jeg  går  i 
kirke,  når  alt  kommertil  alt?"  spurgte  jeg. 
„Alt  muligt",  brød  min  søster  Laura  ind.  „Hvis  man 
ved,  at  evangeliet  er  sandt,  så  prøver  man  at  gøre  det, 
der  forventes  af  en." 
„Øv,  hvor  du  prædiker",  indvendte  jeg. 
„Hvad  vil  du  gøre,  mens  vi  er  i  kirke?"  spurgte  mor. 
„Jeg  vil  lege  med  Joyce  og  Joan  og  deres  fætre." 
„Mødet  er  forbi  klokken  sytten.  Du  kan  lege  med  dem 
bagefter",  foreslog  mor. 

De  så  allesammen  på  mig,  som  om  jeg  havde  to 
hoveder.  Jeg  var  flov.  Kunne  jeg  ikke  for  en  gangs 
skyld  få  lov  til  at  være  anderledes?  Jeg  kendte  en 
masse  fyre,  som  ikke  skulle  gå  i  kirke,  og  deres 
forældre  gik  heller  ikke. 

„Hvis  vi  venter  til  efter  kirke,  kan  vi  ikke  nå  at  blive 
færdige  med  hytten  nede  ved  floden",  forklarede  jeg. 
Mor  sukkede,  idet  hun  rystede  på  hovedet:   „Så  far 
har  altså  ret.  Vi  har  en  bare-halvvejs  mormon  i  fami- 
lien." 

En  smule  såret  spurgte  jeg:  „Hvad  mener  du  med 
det?" 

„Tænkdu  selv  over  det",  svarede  hun. 
Og  så  tog  familien  afsted  til  kirken  uden  mig.  Jeg  var 
lige  ved  at  løbe  efter  dem,  da  de  gik  ud  gennem  have- 
lågen, men  så  hørte  jeg  Laura  sige:  „Hun  kan  slet 
ikke  undvære  mødet.  Hun  indhenter  os,  før  vi  kom- 
mer hen  til  hjørnet". 

„Nå,  det  tror  hun!  Jeg  skal  vise  hende",  tænkte  jeg. 
For  at  overvinde  mine  betænkeligheder,  skiftede  jeg 
hurtigt  til  noget  gammelt  tøj.  Joan  og  de  andre  kaldte 
allerede  på  mig  over  hegnet. 

Jeg  havde  allermest  lyst  til  at  råbe  til  dem:  „Jeg  tager 
ikke  med".  Men  i  stedet  for  mødte  jeg  dem  ved  lågen. 
Det  plejede  at  være  spændende  at  gå  ned  til  floden, 
men  idag  var  der  ikke  noget  ved  det.  Der  var  stadig 
tid  nok  til  at  forandre  mening  og  tage  i  kirke  sammen 
med  mine  forældre,  selv  om  de  tog  tidligt  afsted. 
Mens  jeg  stod  dér  og  tænkte  over  det,  spurgte  Joyce: 
„Nåh,  hvad  tænker  du  på?  Er  din  gamle  kat  død,  eller 
sådan  noget?" 

„Selvfølgelig,  dumrian.  Lad  os  så  komme  afsted", 
svarede  jeg  beslutsomt. 

Jeg  havde  ikke  megen  lyst  til  at  gå,  så  jeg  løb  forud 
og  fik  de  andre  piger  til  at  løbe  efter  mig.  Da  vi  kom 
til  floden,  var  vi  helt  stakåndede. 
„Så  det  er  floden!  Hvad  særligt  er  der  ved  den?", 
tænkte  jeg.  Det  er  jo  ikke  andet  end  en  grøft  med 
en  smule  vand  i!  Og  jeg,  der  troede,  det  ville  være 
noget  særligt!" 

Solen  skinnede  varmt,  mit  tøj  klæbede  til  kroppen,  og 
der  var  kommet  en  sten  i  den  ene  sko.   Pludselig 
skreg  Joyce:  „Se  dér!  Nogen  har  maset  vores  hytte." 
Og  det  var  rigtigt  nok!  Alt  vores  hårde  arbejde  med  at 


skære  pilegrene  af  og  anbringe  dem  var  spildt.  Hytten 
varen  ruin. 

Skuffet  lod  jeg  mig  falde  ned  på  en  stor  sten  i  skyg- 
gen af  et  piletræ  og  rystede  sten  ud  af  skoen.  En 
myg,  der  ikke  var  til  at  vifte  væk,  summede  i  ørerne. 
„Hvem  gider  også  interessere  sig  for  pilekvist- 
hytten?"  sagde  jeg  kort  for  hovedet. 
Indigneret  og  med  hænderne  i  siden  stod  Joan  foran 
mig.  „Hør  nu  her!  Der  er  noget  i  vejen  med  dig.  Hvad 
er  det?  Du  var  den,  der  syntes,  at  det  var  så  vigtigt 
med  den  hytte." 

„Årh,  jeg  har  det  udmærket",  sagde  jeg.  „Jeg  skal 
bare  tænke  lidt  i  kan  jeg  ikke  få  lov  til  det?  Hvorfor 
ikke  lade  mig  være,  og  leg  lidt  med  jer  selv?" 
„Jo  .  .  .  kom  her,  piger!  Lad  hende  bare  sidde  her  og 
kukkelure",  sagde  Joan  til  de  andre.  „Den  sidste  i 
floden  er  en  sumpskildpadde!" 
Så  blev  der  en  ståhej,   idet  pigerne  smed  sko  og 
strømper,  og  så  var  jeg  alene  tilbage. 
Jeg  sad  og  tænkte.  Hvis  jeg  har  brug  for  et  vidnes- 
byrd, så  må  jeg  hellere  gøre  noget  ved  det.  Hele  livet 
har  jeg  hørt  folk  stå  op  i  kirken  og  sige,  hvad  de  er 
taknemmelige  for?  At  være  taknemmelig  er  vigtigt. 
Vor  himmelske  Fader  har  nok  ikke  lyst  til  at  velsigne 
os,  hvis  vi  ikke  er  taknemmelige.  Men  et  vidnesbyrd 
må  være  mere  end  det.  Jeg  tænkte  intenst. 
Da  Joseph  Smith  gik  ud  i  skoven  for  at  bede,  så  han 
Faderen  og  Sønnen.  Så  han  havde  et  vidnesbyrd,  han 
vidste,  at  Jesu  Kristus  var  Guds  Søn.  Til  trods  for  at 
det  var  sådan  en  varm  dag,  gav  den  tanke  mig  gåse- 
hud over  det  hele,  og  jeg  rystede  som  af  kulde. 
I  søndagsskolen  havde  vi  talt  om,  at  en  Guds  engel 
kom  ned  og  viste  guldpladerne  til  de  tre  vidner  til 
Mormons   Bog.    Så  selvfølgelig    havde   de    et   vid- 
nesbyrd. 

Men  jeg  havde  aldrig  set  en  engel  eller  hørt  stemmer 
fra  Himlen.  Så  det  er  måske  derfor,  jeg  havde  det 
så  skidt,  siddende  dér  i  alt  snavset  på  en  gammel  sten 
i  mit  slidte  tøj,  mens  mine  søstre  sad  i  kirken  i 
deres  stiveste  puds  ved  siden  af  far,  mor  og  bedste- 
mor. Og  så  slog  det  ned  i  mig  som  et  lyn:  Ingen 
i  min  familie  havde  set  eller  hørt  noget  som  helst 
mere,  end  jeg  havde!  Og  alligevel  havde  de  deres 
vidnesbyrd. 

Jeg  lænede  mig  tilbage  mod  klippevæggen  og  var 
lige  ved  at  græde.  Jeg  ville  også  have  et  vidnesbyrd! 
„Vær  sød  at  hjælpe  mig,  himmelske  Fader",  bad  jeg. 
Ganske  langsomt  kom  en  dejlig,  dejlig  følelse  over 
mig.  Men  jeg  havde  jo  et  vidnesbyrd.  Jeg  havde  altid 
haft  et.  hvis  jeg  vidste,  at  Joseph  vidste,  og  at  de 
tre  vidner  vidste,  at  Jesus  Kristus  var  Søn  af  vor 
himmelske  Fader  —  så  vidste  jeg  det  naturligvis 
også.  Hvor  vidunderligt!  Tårerne  trillede  ned  ad  mine 
kinder.  „Tak,  himmelske  Fader",  hviskede  jeg. 

Jeg  løb  ned  ad  skrænten  til  mine  legende  veninder. 
„Hej,  kom  allesammen",  råbte  jeg  ophidset. 
,,Se  en  gang  hvem  der  igen  er  blevet  levende",  sagde 
Joyce.  Og  ivrigt  kom  de  hen  til  mig. 
„Kom  her,  lad  os  gå  hjem.  Det  her  er  ikke  en  måde 
at  tilbringe  søndagen  på",  sagde  jeg  til  dem. 
Genert  sagde  den  ene  af  mine  kusiner:  ,,Mor  og  far 
ville  aldrig  lade  os  gøre  det  derhjemme." 
„Selvfølgelig  villede  ikke  det",  samtykkede  jeg.  „Og 
vi  vil  aldrig  mere  tage  ned  til  floden  om  søndagen. 
Vi  vil  lave  den  hytte  istand  imorgen." 
„Så  betyder  hytten  alligevel  noget",  spurgte  Joan. 
„Selvfølgelig  gør  den  det.  Pilekvist-hytter  er  betyd- 
ningsfulde." 

Familien  var  allerede  kommet  hjem,  da  jeg  kom. 
Jeg  skyndte  mig  at  stryge  skammen  af  mig.  Ingen 
syntes  at  bemærke  mig  undtagen  mor.  „Havde  du  det 
sjovt  nede  ved  floden?",  spurgte  hun  mig. 


„Jeg  led",  svarede  jeg. 

Næste  søndag  var  det  fastedag,  og  jeg  havde  gemt 
på  en  hemmelighed  for  hele  min  familie.  Jeg  var  den 
første  oppe  ved  talerstolen,  da  det  blev  tid  at  bære 
vidnesbyrd.  Jeg  vidste  nøjagtigt,  hvad  jeg  ville  sige. 
Men  da  jeg  så  ned  på  alle  de  mennesker,  blev  jeg 
bange.  Mit  hjerte  hamrede,  og  min  hals  var  helt  tør. 
Jeg  kunne  ikke  huske  et  ord  af,  hvad  jeg  havde  plan- 
lagt at  sige.  På  talerstolen  lå  en  seddel  med  titlen  på 
afslutningssalmen:  „Han  lever,  vor  Forløser  stor". 
Rystende  fra  isse  til  fod  tog  jeg  et  dybt  åndedrag 
og  sagde:  „Åh,  hvorved  jeg  dog  helt  sikkert,  at  min 
Forløser  virkelig  lever".  Tårerne  begyndte  at  prikke  i 
øjnene.  Og  bange  for  at  jeg  skulle  græde  skyndte  jeg 
mig  bare  at  sige  „i  Jesu  Kristi  navn.  Amen". 
Da  jeg  kom  tilbage  til  min  plads,  pressede  jeg  mig 
ned  mellem  Laura  og  far.  Hans  store,  brune  hånd 
lukkede  sig  over  min,  og  hans  smil  var  stort  og  varmt. 

Historier  om  Det  øverste  Præsidentskab 


Uden  at  han 
åbner  en  udvej 

AF  PRÆSIDENT 
SPENCER  W.  KIMBALL 


Allerede  som  lille  dreng  besluttede  præsident  Kim- 
ball  sig  til  at  holde  alle  befalingerne  fra  Gud.  En  af 
hans  drengehelte  var  Nephi,  som  sagde:  „Jeg  vil  gå 
og  gøre  det,  som  Herren  har  befalet,  thi  jeg  ved,  at 
Herren  ikke  giver  menneskene  nogen  befaling,  uden 
at  han  åbner  en  udvej  for  dem,  så  de  kan  udføre  det, 
som  Herren  har  befalet  dem"  (1.  Nephi  3: 7) 
I  årevis  havde  præsident  Kimbal  I  en  perfekt  mødedel- 
tagelse i  både  søndagsskole  og  i  primary.  En  mandag 
var  han  ude  på  marken  og  stod  på  hølæsset  og  stam- 
pede hø  for  sine  ældre  brødre,  da  klokken  i  kir- 
kebygningen ringede  som  tegn  på,  at  primary  skulle 
til  at  begynde. 

„Jeg  er  nødt  til  at  tage  hen  til  primary,"  sagde  han 
forsigtigt. 


Jeg  troede,  jeg  kunne 
regne  med  dig ! 


AF  PRÆSIDENT 
N.  ELDONTANNER 


Jeg  husker  særlig  godt  en  oplevelse,  jeg  havde,  da 
jeg  var  en  dreng  på  fjorten  år.  Min  far  var  biskop. 
Der  var  et  dødsfald  i  wardet,  og  han  måtte  afsted 
for  at  forberede  begravelsen.  Han  bad  min  bror  og 
mig  gøre  forskelligt,  mens  han  var  væk.  Vi  mente,  at 
han  ville  blive  væk  et  stykke  tid,  og  vi  bestemte  os 
til  at  ride  på  nogle  kalve,  før  vi  gjorde  det,  som  han 
havde  bedt  os  gøre.  Vi  mente,  at  vi  havde  god  tid, 
men  han  kom  hjem,  mens  vi  endnu  red  på  kalvene,  og 


Om  at  betale  tiende 

AF  PRÆSIDENT 
MARION  G.  ROMNEY 


Min  familie  var  flygtninge  fra  Mexico.  Min  far  og  min 
onkel  havde  på  samme  tid  forladt  Mexico.  De  havde 
begge  to  store  familier.  De  vidste,  at  det  ville  blive 
svært  for  dem  at  tjene  til  livets  ophold  i  USA,  for  de 
havde  ikke  været  i  stand  til  at  bringe  mere  med  sig 
ud  af  Mexico,  end  de  kunne  have  i  en  kuffert.  Så  de 
sluttede  sig  sammen  og  delte  deres  indtægter.  Efter 
et  kort  ophold  i  El  Paso  i  Texas  rejste  de  sammen  til 
Los  Angeles,  hvor  de  arbejdede  som  tømrere.  Senere 
flyttede  de  til  Oakley  i  staten  Idaho,  hvor  de  kunne 
leve  med  deres  familier  i  sidste  dages  hellige  om- 
givelser. Når  den  ene  ikke  havde  noget  arbejde,  delte 
de  den  andens  indtægt.  Det  var  vanskelige  tider  for 
os. 

En  vinter  var  min  onkel  arbejdsløs  i  Idaho.  Det  gav 
dem  kun  en  indtægt  på  80  dollars  om  måneden,  de 
penge,  som  min  far  tjente  ved  at  undervise  på  skolen . 
Der  var  sytten  mennesker  i  de  to  familier,  som  skulle 
leve  for  80  dollars  om  måneden.  De  skulle  betale 
husleje.  De  måtte  købe  alt,  hvad  de  skulle  spise.  Og 
de  måtte  købe  brændsel,  medmindre  jeg  gik  ud  på 
bjergskrænterne  og  under  sneen  fandt  kviste,  som 
så  kunne  bruges  i  ovnen  derhjemme.  Jeg  holdt  mig 

„Du  kan  ikke  gå  derhen  idag.  Vi  har  brug  for  dig  her," 

sagde  de. 

,, Jamen,  far  ville  lade  mig  gå,   hvis  han  var  her," 

svarede  drengen. 

„Far  er  her  ikke,"  sagde  de,  ,,og  du  får  ikke  lov  til 

at  gå." 

Høet  blev  kastet  op  hurtigere  end  før  og  begravede 

næsten  Spencer,  men  endelig  indhentede  han  dem. 

Lydløst  lod  han  sig  glide  ned  bag  vognen,  og  han  var 

halvvejs  henne  ved  kirkebygningen,  før  hans  fravær 

blev  opdaget,  og  hans  perfekte  mødedeltagelse  blev 

ikke  slået  i  stykker  dengang. 

Den  samme  beslutsomhed  til  at  gøre  det,  som  Herren 

ønskede  af  ham,  viste  sig  senere  under  hans  mission. 

Præsident  Kimball   var  en   storartet   og  aktiv  mis- 


sionær. Mens  han  en  dag  var  ude  at  ringe  på  folks 

døre,  så  han  gennem  den  halvt  åbnede  dør  et  nyt 

klaver  og  sagde  til  kvinden,  som  lige  skulle  til  at 

smække  døren  i  for  næsen  af  ham:  „Jeg  ser,  at  De 

har  fået  et  nyt  klaver." 

„Ja,  vi  har  lige  købt  det,"  svarede  hun  med  stolthed  i 

stemmen. 

„Det  er  et  Kimball-piano,  er  det  ikke?  Sådan  hedder 

jeg  også,"  sagde  han,  idet  døren  åbnedes  en  lille 

smule  mere.  „Kunne  De  lide  at  høre  mig  synge  og 

spille  for  Dem?" 

„Meget  gerne,  kom  indenfor,"  lød  svaret. 

Og  da  han  var  kommet  hen  til  klaveret,  spillede  og 

sang  han  „Oh,  min  Fader".  Og  det  åbnede  vej  for 

mange  efterfølgende  samtaler  om  evangeliet. 


han  kaldte  os  hen  til  sig.  Selom  han  aldrig  tidligere 

havde  slået  os,  troede  jeg,  at  han  ville  gøre  det  denne 

gang.  Men  han  pegede  bare  på  mig  og  sagde:  „Min 

dreng,  jeg  troede,  jeg  kunne  regne  med  dig."   Det 

sårede  mig  dybt.  Jeg  kan  næsten  føle  det  samme, 
som  jeg  gjorde  dengang.  Jeg  besluttede  mig  til,  at 

han  aldrig  mere  skulle  have  grund  til  at  sige:   „Jeg 

troede,  jeg  kunne  regne  med  dig." 

Jeg  besluttede  også,  at   Herren  aldrig   skulle  have 


grund  til  at  sige:  „jeg  troede,  jeg  kunne  regne  med 
Eldon  Tanner."  Det  har  hjulpet  mig  meget  i  livet.  Det, 
jeg  lærte  som  dreng,  har  hjulpet  mig  hele  livet. 


(Tale    holdt    ved    Pago    Pago    områdekonferencens 
offentlige  møde  kl  1 4  den  1 5  februar  1 976) 


varm  ved  at  grave  kvistene  frem,  og  mor  holdt  sig 
varm  ved  at  stoppe  dem  ind  i  ovnen. 
Så  kom  spørgsmålet  op  i  familierådet  —  skulle  vi  be- 
tale tiende  af  de  80  dollars?  Hvis  vi  ikke  gjorde  det, 
ville  vi  have  40  dollars  om  måneden  til  familiens 
underhold,  og  min  onkel  ville  også  have  40  dollars. 
Hvis  vi  betalte  tiende,  ville  hver  familie  kun  have  36 
dollars  om  måneden.  Jeg  kan  endnu  huske  det  fami- 
lieråd. Vi  bestemte  os  til  at  betale  vores  tiende.  Og 
jeg  blev  sendt  til  biskoppen  med  pengene.  Det  var 
koldt,  og  jeg  havde  ikke  noget  varmt  tøj.  Jeg  speku- 
lerede på,  hvad  der  var  i  vejen  med  far.  Men  jeg  lærte 
deraf  og  gennem  mine  forældres  undervisning  —  jeg 
lærte  dér  sandheden  i  Herrens  løfter. 
Jeg  ved,  at  man  får  en  dejlig  fornemmelse,  hvis  man 
efterlever  tiendeloven.  Jeg  husker  engang,  lige  efter 
at  min  hustru  og  jeg  var  blevet  gift.  Jeg  arbejdede, 
samtidig  med  at  jeg  gik  i  skole.  Jeg  arbejdede  på 
posthuset  otte  timerom  dagen  og  gennemførte  fuldt 
kursus  i  jura.  Vi  havde  mistet  en  baby,  og  havde  en 
stor  hospitalsregning  at  betale.  Jeg  bestemte  mig  til 
at  sige  op  på  posthuset  og  begynde  at  praktisere  som 
sagfører.  Jeg  holdt  op  i  september  og  undlod  at  be- 


tale tiende  den  måned,  fordi  jeg  havde  opbygget  et 
lille  pensionsfond,  som  posthuset  skulle  betale  mig  i 
november.  Jeg  tænkte,  at  jeg  kunne  betale  min  tiende 
med  det  beløb.  Men  det  kom  ikke  i  november,  og  det 
kom  heller  ikke  i  december.  Jeg  måtte  det  år  meddele 
min  biskop,  at  jeg  ikke  havde  betalt  en  fuld  tiende. 
Men  jeg  følte  ikke  godt  ved  det  og  førte  regnskab  og 
betalte  i  afdrag  med  8  procent  tillagt,  indtil  jeg  havde 
betalt  forskellen  helt  ud.  Jeg  havde  en  vidunderlig 
følelse,  efter  at  jeg  havde  fået  det  betalt  helt  ud.  Jeg 
vidste,  at  Herren  havde  forstået  og  accepteret,  hvad 
jeg  havde  gjort. 

Jeg  fortæller  jer  nu,  hvad  jeg  ved  af  egen  erfaring, 
og  jeg  bærer  mit  vidnesbyrd  som  en  apostel  for  vor 
Herre,  Jesus  Kristus  —  Jeg  er  lykkelig  over  at  bære 
dette  særlige  vidnesbyrd  til  hele  verden  under  alle 
forthold  —  at  der  er  fred  og  trøst  og  forsikring  forbun- 
det med  at  betale  en  ærlig  tiende,  en  rigelig  tiedne. 
Hvis  du  nogensinde  skulle  komme  til  et  punkt,  hvor 
du  ikke  ved,  hvor  meget  du  skylder  i  tiende,  så  betal 
en  smule  mere.  Det  er  bedre  at  betale  for  meget  end 
at  betale  for  lidt. 

Da  en  næsten  1000  km  lang  tele- 
graflinie blev  bygget  for  nogle  år 
siden  i  Kenya  i  det  sydlige  Afrika, 
havde  den  kun  været  i  brug  nogle 
få  timer,  før  der  opstod  vanskelig- 
heder. Til  hovedkontoret  i  Nairobi 
indløb  der  meddelelse  om,  at  en 
del  af  den  nye  linie  ikke  virkede. 
Et  par  af  firmaets  udrykningsvogne 
gjorde  sig  klar  til  at  undersøge  for- 
holdet. De  pakkede  deres  værktøj 
og  spændte  revolverbælterne  med 
de  svære  pistoler.  En  tredie  mand 
på  kontoret,  en  gammel  jæger, 
betragtede  med  dårlig  skjult  mor- 
skab mændenes  aktivitet. 
„Venter  I  knægte  vanskeligheder," 
kluklo  han. 
„Man  ved  aldrig,"  svarede  den  ene 


af  de  unge  mænd  alvorligt.  ,,  Når 
en  telegraflinie  er  faldet  ned  kun 
en  time  efter,  at  den  er  sat  op,  så 
kan  det  være  sabotage  fra  en  eller 
anden  vred  stammes  side." 
„Nonsens,"  vrissede  den  ældre 
mand.  „Du  har  set  for  mange 
Tarzan-film.  Sandsynligvis  er  det 
bare  en  af  ,de  store  drenge',  der 
har  stukket  hovedet  for  langt  frem, 
uden  at  se  efter,  hvor  han  gik.  Jeg 
advarede  jeres  chef  mod  at  hænge 
ledningerne  for  lavt." 
Udrykningsfolkene  havde  travlt  og 
lagde  ikke  vægt  på  den  gamle 
jægers  ord.  De  skyndte  sig  til 
deres  vogn  og  satte  af  sted  for  at 
finde  bruddet. 
Nogle   kilometer    borte    fandt    de 


AF  MURRAYT.  PRINGLE 
Illustreret  af  Dick  Brown 

Slettens 
store  dreng 


ivrige  mænd  problemet.  Det  var 
ikke  forårsaget  af  en  flok  indfødte 
men  af  en  trio  af  angste  og  kæm- 
pende giraffer!  Dyrene  havde  be- 
væget sig  med  stor  hast,  da  en  af 
dem  løb  ind  i  tråden  og  rev  den 
over.  Girafferne  blev  så  indviklede  i 
tråden,  at  de  næsten  havde  kvalt 
dem  til  døde,  før  de  blev  reddet. 
Efter  denne  hændelse  lyttede  tele- 
grafkompagniet til  den  gamle 
jægers  råd  og  hævede  telegraftrå- 
dene til  en  højde  af  10  meter.  Og 
sidenhen  var  der  ingen  vanskelig- 
heder med  de  langhalsede,  stylte- 
benede  dyr.  I  et  land,  hvor  det 
mærkelige,  usædvanlige  og  for- 
bløffende er  noget  dagligdags,  er 
girafferne  nogle  enestående  dyr. 
Nogle  af  dem  er  6  meter  høje. 
Meget  af  den  højde  skyldes  deres 
forlængede  halse.  Forbavsende 
nok  har  giraffen  kun  syv  halshvirv- 
ler,  sådan  som  de  fleste  hvirveldyr 
har  det. 

Giraffernes  spraglede  rygge  skrå- 
ner stærkt  nedad  på  grund  af  de- 
res ekstra  lange  skulderblade  og 
større  dybde  i  det  forreste  af  krop- 
pen. Benene  er  alle  fire  af  næsten 
samme  længde.  Nogle  store  han- 
giraffer vejer  over  1100  kg.  Køerne 
er  næsten  en  meter  mindre  og. 
vejer  mellem  425  og  450  kg. 
Til  trods  for  dens  imponerende 
størrelse  er  giraffen  ikke  et  aggres- 

sivt  dyr.  Den  er  vegetar  og  kan  lide 
fred  og  ro.  Engang  var  der  store 
flokke  af  giraffer,  som  drog  om- 
kring på  det  afrikanske  kontinent, 
men  da  menneskene  fandt  ud  af, 
at  de  var  gode  at  spise,  og  at  man 
kunne  bruge  deres  svære  skind, 
svandt  deres  antal  hurtigt  ind. 
Deres  hud  er  så  tyk  (omkring  2,5 
cm)  nogle  steder,  at  en  blødnæset 
kugle,  affyret  på  nært  hold,  vil  fla- 
des ud,  snarere  end  at  trænge  ind 
gennem  huden! 

Der  var  stor  efterspørgsel  blandt 
pionererne  i  Afrika  efter  seletøj, 
lange  tømmer  og  piske,  lavet  af 
girafskind.  Og  dyrets  kød  blev  ofte 
brugt  som  føde  for  de  store  vogn- 
tog. Også  de  indfødte  holdt  af 
kødet  og  brugte  de  stærke  sener 
som  buestrenge  og  til  musikin- 
strumenter. Skindet  blev  brugt  til 
at  og  forstærke  og  forskønne 
deres  skjolde. 

Selvom  giraffens  lange  hals 
sommetider  bringer  den  i  vanske- 
ligheder, hjælper  den  denne  om- 
strejfer og  drøvtygger,  når  den 
æder  akacietræets  højtsiddende 
blade  og  knopper. 
Dens  højde  hjælper  også  denne 
skabning  med  at  gøre  den  velegnet 
til  sin  måde  at  leve  på.  Dens  læber 
er  også  nyttige.  De  er  lange,  gode 
til  at  gribe,  og  de  er  meget  stærkt 
behårede  og  beskyttes  på  den 
måde  mod  torne.  Overlæben 
skyder  sig  et  stykke  frem  over 
underlæben,  og  tungen  —  som- 
metider en  halv  meter  lang  —  er  et 
præcisionsinstrument  til  plukning 
af  blade  og  kviste.  Giraffen  har 
ingen  fortænder  i  overmunden,  og 
tungen  bruges  til  at  trække  blade 
og  kviste  hen  over  fortænderne  i 
undermunden,  hvorved  de  skæres 
af  grenene. 

På  grund  af  deres  højde  står  de 
voksne  giraffer  nogle  steder  op, 
mens  de  sover.  Den  vane  kræver 
mindre  anstrengelse  med  at  rejse 
sig  og  lægge  sig,  og  den  gør  det 
også  muligt  at  komme  hurtigt 
afsted,    hvis  det   pludselig    bliver 


nødvendigt  at  flygte  fra  en  fjende 
som  f.eks.  en  løve.  Alligevel 
lægger  en  giraf  sig  lejlighedsvis 
ned,  idet  den  indtageren  mærkelig 
stilling  med  halsen  drejet  bagud, 
og  hovedet  hvilende  på  bagdelen. 
En  giraf  er  selskabeligt  indstillet. 
Den  lever  nært  knyttet  til  de  andre 
giraffer  i  en  flok  fra  fem  til  tyve. 
Ligesom  elefanterne  huserer  de 
over  store  områder  og  undgår  om- 
hyggeligt tætte  skove,  sumpe  og 
mudrede  terræner.  Bevægelser  i 
skove  kunne  medføre  pludselige 
overfald,  så  den  foretrækker  hård, 
fast  grund,  fordi  de  lange  ben,  der 
støtter  den  svære  krop,  hurtigt 
ville  synke  ned,  hvis  giraffen  prø- 
vede at  komme  frem  over  mudret 
grund. 

En  gammel  han-giraf  kan  være 
flokkens  officielle  leder,  men  det 
er  hunnerne,  der  omhyggeligt  hol- 
der vagt  over  ikke  blot  deres  eget 
afkom  men  over  hele  flokken.  At 
overraske  en  giraf  er  næsten 
umuligt,  for  den  har  sandsynligvis 
de  bedste  øjne  af  al  le  Afrikas  større 
dyr,  og  den  store  højde  giver  en 
næsten  ubegrænset  udsigt.  Den 
har  også  en  højt  udviklet  lugte- 
sans. 

Altid  på  vagt,  nærmer  giraffer  sig 
aldrig  vandhuller,  før  de  er  sikre 
på,  at  der  ingen  fare  er.  Hvor  der  er 
rigeligt  med  vand,  vil  de  drikke 
regelmæssigt  og  drikker  omkring 
8  liter  om  ugen.  De  drikker  aldrig  af 
floder,  og  i  tørre  områder  kan  de 
klare  sig  uden  vand  i  ugevis,  idet 
de  slukker  deres  tørst  alene  med 
de  kødfulde  blade,  de  æder. 
Giraffens  plettede  skind,  rokken- 
de gangart  og  evne  til  at  overleve 
med  kun  lidt  vand,  er  sandsynlig- 
vis grunde  til  at  den  engang  blev 
kaldt  foren  kamel-leopard. 
Når  giraffer  kommer  i  slagsmål 
indbyrdes,  bruger  de  deres  hoved 
—  bogstavelig  talt!  Et  par  hanner, 
der  slås  med  hovederne,  kan 
sammenlignes  med,  at  vi  bliver 
ramt  af  4  kg  forhamre  for  enden  af 
et  4  meter  langt  skaft.  Veteraner 


fra  mange  af  den  slags  kampe  ken- 
der måder  at  undgå  nogle  af  de 
stød,  slag  og  den  hovedpine,  der 
følger  med.  Girafferne  har  et  par 
korte,  benede  „horn",  der  er 
dækket  med  loddent  skind.  Disse 
horn  bruges  somme  tider  til  at  af- 
bøde eller  aftage  effekten  af  et 
stød  eller  slag. 

Noget  usædvanligt  ved  disse 
kampe  er,  at  de  foregår  i  stilhed. 
Uden  hensyn  til,  hvor  hidsig  kam- 
pen er,  betragter  begge  dyrene 
deres  fjende  med  et  uforanderligt, 
melankolsk  blik.  I  årevis  var  det  al- 
mindeligt og  forkert  antaget,  at 
disse  dyr  er  stumme.  Imidlertid 
kan  man  høre  en  girafko  kalde  på 
sin  kalv  med  en  lav  ,,muhu"- 
lyd.  Sommetider  giver  den  udtryk 
for  andre  lyde,  men  kun  sjældent 
under  kamp. 

Giraffer  æder  om  morgenen  og  om 
aftenen  og  hviler  på  den  varme  tid 
af  dagen.  Når  de  står  fuldstændig 
stille,  bliver  de,  på  grund  af  deres 
plettede  skind,  bogstavelig  talt 
usynlige  mod  en  baggrund  af  aka- 
cietræer. Ved  solnedgang  er  de 
igen  på  farten.  De  kan  ses  i  fuld 
galop  (omkring  50  km  i  timen), 
bevægende  sig  med  en  let  ynde  og 
rytme  langs  den  afrikanske  hori- 
sont. 

Afrika  ville  miste  meget  af  sin 
spændende  glød,  hvis  slettens 
„store  dreng"  skulle  forsvinde  fra 
scenen. 

STEPHEN 


„Jeg  vil  gerne  bære  mig  vidnesbyrd 
og  takke  min  himmelske  Fader  for 
mine  mange  velsignelser." 
Stemmen  kom  fra  det  bageste  hjørne 
af  kirkesalen.  For  de  almindelige 
wardmedlemmer  var  det  en  velkendt 
stemme,  og  en,  som  de  ofte  hørte  ved 
vidnesbyrdmøderne. 
En  besøgende,  som  ville  vende  sig 
for  at  se,  hvem  der  talte,  ville  få  øje 
på  en  dreng,  der  bøjet  over  en  køre- 
stol støttede  sin  spinkle  krop  med 
armene,  mens  hans  ben  hang  slapt 
ned  bag  ham.  Hvordan  kunne  denne 
synligt  invalide  dreng  være  tak- 
nemmelig for  sine  mange  velsignel- 
ser? Hvilke  velsignelser? 
Da  han  var  fire  år,  afslørede  en  række 
undersøgelser,  at  Stephen  Farrance 
led  af  en  form  for  muskelsvind,  der, 
hvis  den  fortsatte,  som  det  hidtil  var 
gået,  ville  betyde  døden  for  ham,  når 
han  var  tolv  år. 

„Betydningen  af,  og  det  endelige  ved 
lægernes  dom  gik  egentlig  ikke  op 
for  os,"  fortæller  hans  mor.  ,, Stephen 
kunne  gøre  så  meget  forskelligt.  Vi 
opmuntrede  ham  til  at  gøre  sig  uaf- 
hængig. Han  havde  sine  regelmæs- 

sige  pligter  at  udføre  ligesom  sin 
søster  og  bror.  Og  på  et  senere  tid- 
spunkt, da  senerne  i  benene  trak  sig 
sammen,  så  han  var  nødt  til  at  gå  på 
tæer,  måtte  vi  tage  nogle  af  hans 
pligter  fra  ham,  men  vi  gav  ham  andre 
i  stedet.  Han  gik  i  en  normal  skole  og 
syntes  at  være  kommet  på  sin  rette 
hylde. 

Jeg  husker,  at  en  lærer  fortalte  mig, 
at  hun  havde  kaldt  Stephen  og  en  ny 
dreng  op  til  sit  bord  samtidig.  Da 
Stephen  kom  derop,  stemte  han 
fødderne  imod  bordbenet  og  lagde  en 
hånd  på  bordet.  Den  nye  dreng  sagde : 
,Er  der  noget  galt?'  Stephen  svarede: 
,Mine  fødder  kan  ikke  lide  at  holde  op 
med  at  gå,  og  det  ta'r  mig  et  minut 
eller  to  at  få  dem  til  det.  Men  tak  alli- 
gevel, jeg  har  det  fint  nu.'" 
Stephen  havde  svært  ved  at  sidde. 
Da  han  var  tolv  år,  lå  han  gerne  på  knæ 
ved  sin  stol  i  klassetiden  og  det  gav 
ham  hård  hud  på  knæene.  Men  han 
ville  helst  være  med  i  det  hele.  Han 
fandt  på  måder,  hvorved  han  kunne 
deltage  i  det,  som  de  andre  drenge 
gjorde.  Året  efter  bestemte  klassen 
sig  til  at  lære  square-dans,  og  læreren 


fortalte  Stephen,  at  han  kunne  sætte 
sig  ind  i  biblioteket,  mens  de  andre 
dansede. 

,Men  jeg  vil  meget  hellere  være  med 
til  dansen,'  sagde  Stephen  til  hende. 
Forbløffet  sagde  lærerinden:  ,Men 
hvordan  i  alverden  vil  du  gøre  det?'  for 
på  det  tidspunkt  var  han  nødt  til  at  gå 
langs  vægge,  han  kunne  støtte  sig 
til,  for  han  kunne  ikke  holden  balan- 
cen uden. 

,Jo,  jeg  har  tænkt  over  det,  og  jeg  har 
fundet  ud  af,  at  jeg  kunne  passe 
grammofonen,  skifte  plader  og  se, 
hvordan  trinene  udføres.  Så  vil  De  få 
mere  tid  til  at  være  hos  eleverne  og 
rette  dem,'  sagde  han.  Så  han  fik  til 
opgave  at  passe  grammofonen,  skifte 
plader  og  se  til." 

„Jeg  har  modtaget  mange  velsignel- 
ser, som  jeg  er  taknemmelig  for .  .  ." 
Jeg  har  f.eks.  været  pointtæller  ved 
basketball  i  gymnasiet,  været  manager 
for  et  af  pigeholdene,  arbejdet  på 
skolens  avis  og  siddet  på  forskellige 
poster  i  elevrådet.  Da  han  var  opstillet 
som  kandidat  til  at  være  kasserer, 
sagde  han  i  sine  kampagnetaler:  ,, Alt 
hvad  I  har  at  gøre,  er  at  sørge  for  at 
vælge  én,  der  ikke  løber  med  kassen!" 
Han  blev  valgt. 

Han  interesserede  sig  ikke  blot  for 
aktiviteter  i  skolen.  Hans  familie 
havde  sluttet  sig  til  Jesu  Kristi  Kirke 
af  Sidste  Dages  Hellige,  da  Stephen 
var  otte  år,  så  han  tog  aktivt  del  i  kir- 
kens programmer.  Han  gik  i  primary, 
var  aktiv  ulveunge  og  fortsatte  som  al- 
mindelig spejder.  Han  blev  forfrem- 
met i  præstedømmet  og  omdelte  nad- 
veren, til  han  en  dag  snublede.  Den 
aften  skrev  han  i  sin  dagbog :  ,Omdel- 
te  nadveren  og  snublede,  der  blev  ikke 
spildt  noget,  men  måske  bør  jeg  ikke 
risikere  det  igen.  Det  er  nok  en  for 
stor  prøvelse  for  dem,  der  skal  se 
på  det.'  Så  fik  han  til  opgave  at  minde 
de  andre  diakoner  om,  hvornår  det 
var  deres  tur.  Som  lærer  hjalp  han 
med  ved  forberedelsen  af  nadverbor- 
det og  var  også  sekretær  for  kvorum- 
met. 

Stephen  stod  op  klokken  5.30  de  fem 
dage  om  ugen  i  fire  år  for  at  gå  til 
seminarklasser.  Han  opnåede  to  års 
100%  deltagelse  og  et  år  med  en 
enkelt  forsømmelse.  Året  efter  tog 
han  med  til  en  drama-festival  sammen 
med  det  vindende  hold  og  kunne  ikke 

på  det  sted  finde  noget  tidligt  morgen- 
seminar,  så  han  kom  til  at  forsømme 
fire  gange. 

„Jeg  vil  gerne  takke  min  himmelske 
Fader  for  mine  mange  velsignelser .  ." 
Mens  Stephen  skaffede  sig  venner  og 
fandt  på  nye  ting  at  gøre,  tog  også 
sygdommen  til.  Hans  hoved  blev  tyn- 
get bagover,  fordi  nakkemusklerne 
ikke  længere  kunne  give  den  nødven- 
dige støtte.  Når  han  langsomt  be- 
vægede sig  henad  gangene  i  skolen 
og  støttede  sig  til  væggen,  måtte  han 
standse  op  nu  og  da  for  at  hvile  og 
derpå  kikke  fremad  for  at  se,  hvilke 
forhindringer  der  kunne  være. 
Og  folk  kom  med  bemærkninger.  Selv 
voksne  mennesker  kom  hen'  til  ham  og 
spurgte:  „Hvordan  kan  det  være,  du 
ser  sådan  ud?"  eller  „Hvad  er  der  i 
vejen  med  dig?"  Og  sommetider 
hændte  det  f.eks.  i  en  restaurant,  at 
folk  troede,  at  han  vare  var  en  uop- 
dragen fyr  og  bad  ham  sætte  sig  or- 
dentligt eller  ikke  optage  så  megen 
plads. 

Generede  det  ham? 
„Nej,  egentlig  ikke.  Hvis  de  vidste, 
at  det  ikke  er  med  vilje,  så  ville  de  ikke 
tænke  sådan,"  sagde  Stephen. 
Hans  ældre  bror,  James,  begyndte  at 
bære  ham  over  skulderen.  De  lavede 
sjov  ud  af  det,  og  folk  var  aldrig  klar 
over,  hvor  alvorligt  det  egentlig  var. 
Stephen  tog  først  afsted  til  skole,  og 
efter  et  stykke  vej  kom  så  James  op  på 
siden  af  ham,  tog  ham  over  skulderen 
og  gav  sig  til  at  løbe  med  ham. 
Stephen  opmuntrede  ham  med  tilråd, 
og  ofte  kom  de  hurtigere  afsted  end  de 
andre  børn. 

Når  James  bar  Stephen  rundt  i  ind- 
købscentret hændte  det,  at  opsynet 
fortalte  dem,  at  sådan  noget  måtte 
man  ikke  lave.  efter  nogen  tid  blev 
Stephen  venner  med  de  fleste  opsyns- 
mænd og  de  fandt  så  ud  af  at  give 
ham  en  indkøbsvogn  foran  sig,  som 
han  kunne  læne  sig  ind  over  eller 
støtte  sig  til. 

„Stephen  blev  venner  med  folk,  fordi 
han  tog  sig  tid  til  at  lægge  mærke  til 
dem,  Jeg  husker  en  dag  i  indkøbscen- 
tret, at  han  sagde  til  mig:  ,Et  øjeblik, 
mor,  lad  os  gå  derover,  jeg  vil  gerne 
tale  med  den  fyr.'  Han  gik  derhen,  og 
han  lykønskede  manden  med  hans 
forfremmelse  og  spurgte  ham,   hvad 


hans  nye  arbejde  gik  ud  på.  Manden 
forklarede  det,  og  de  snakkede  lidt 
sammen.  Jeg  spurgte  Stephen,  hvor- 
dan han  vidste,  at  manden  var  blevet 
forfremmet.  ,Jo,'  sagde  Stephen. 
,Ser  du,  man  kan  se  det  på  guldstri- 
berne på  deres  uniform.  Sidste  uge 
havde  kan  kun  én  stribe,  og  nu  har 
han  to.  Så  jeg  gik  ud  fra,  at  han  måtte 
være  blevet  forfremmet.'" 

Stephens  evne  til  at  lægge  mærke  til 
folk  som  menneskelige  væsener  med 
fremgang  og  problemer  var  velkendt. 
En  af  hans  skolekammerater  op- 
summerer det  på  denne  måde:  „Selv 
i  mellemskolen  kunne  man  altid  gå  til 
Steve  med  sine  problemer.  Han  var 
altid  mere  interesseret  i  andre  men- 
neskers problemer  end  sine  egne." 
En  anden  ven  sagde:  „Han  var  altid 
glad  og  uimponeret  over  sig  selv.  Han 
syntes,  det  var  vigtigere  at  hjælpe 
andre  mennesker,  og  det  gjorde  han 
hver  dag.  Han  betød  kun  noget  for  sig 
selv,  i  den  udstrækning  det  var  nød- 
vendigt for  at  kunne  vende  tilbage  til 
sin  himmelske  Fader.  Hvilket  fan- 
tastisk dejligt  menneske.  Han  havde 
denne  indstilling  :  ,Jeg  vil  ikke  slås  ud 
af  mig  selv.' 

„Jeg  er  taknemmelig  himmelske 
Fader  .  .  ." 

Han  fulgte  sin  søster  og  bror  i  deres 
forsøg  som  skuespillere,  mens  de 
spillede,  var  han  instruktør,  lyd- 
mand ,  og  forsøgte  sig  også  som  lysef- 
fektmand.  Det  gjorde  han  både  i  gym- 
nasiet og  ved  roadshows. 
„Vær  ved  godt  mod,  ældste.  Din  bror 
er  beskæftiget  i  sin  Faders  gerning, 
ligesom  du." 

Ingen  tænkte  på  ham  som  invalid. 
Derhjemme  var  det  underforstået,  at 
der  var  visse  ting,  han  ikke  kunne. 
Som  hans  søster  forklarede  en  af  sine 
venner:  „Stephen  kan  ikke  løbe,  jeg 
kan  ikke  tegne,  og  James  kan  ikke 
synge."  De  andre  familiemedlemmer 
lærte,  ved  at  leve  sammen  med 
Stephen,  at  have  barmhjertighed,  ikke 
bare  over  for  ham,  men  over  for  alle 
mennesker. 

Stephen  kom  let  gennem  skolen  med 
bedste  karakterer  i  alle  klasser,  indtil 
de  allersidste  år,  hvor  anstrengel- 
serne ved  blot  at  leve  og  bevæge  sig 
tog  det  meste  af  hans  energi.  Allige- 
vel var  hans  slutkarakter  den   næst- 


højeste i  gennemsnit.  Han  blev  valgt 
til  skolens  „æreselev"  af  de  andre 
elever  og  fik  adskillige  belønninger  i 
skoleårene.  Sidste  skoleår  vandt  han 
et  skolelegat  og  fik  udmærkelse 
for  godt  kammeratskab.  Han  ledede 
også  en  timelang  radioudsendelse  i 
skolen. 

Han  holdt  taler  i  kirken  med  regel- 
mæssige mellemrum  og  havde  fore- 
kellige  stillinger  i  kirken.  Wardets 
medlemmer  holdt  af  ham  og  styrkede 
ham,  samtidig  med  at  de  hentede 
styrke  ved  at  betragte  ham.  Han  virke- 
de som  sekretær  i  Det  aronske  Præ- 
stedømmes GUF  og  var  vicepræsident 
i  sin  institutklasse. 

Han  var  en  bestandig  støtte  for  mis- 
sionærarbejdet  og  indbød  så  ofte, 
som  det  var  muligt,  ældsteme  hjem 
til  sig.  Stephen  var  begejstret  den 
dag,  da  hans  bror,  James,  modtog  sin 
missionærkaldelse.  Han  frydede  sig 
over  forberedelserne  og  over  at  være  i 
stand  til  at  tage  med  til  Salt  Lake  City 
for  at  aflevere  James  på  missions- 
hjemmet  der.  Stephen  var  helt  sikker 
på  at  også  han  ville  komme  til  at 
udføre  en  mission,  og  han  studerede 
flittigt  for  at  berede  sig  dertil.  Hans 
patriarkalske  velsignelse  sagde,  at 
han  ville  komme  til  at  udføre  en  mis- 
sion. Han  forventede  ikke  noget  så 
stort  som  at  skulle  gå  ud  og  ringe  på 
folks  døre,  men  han  var  sikker  på,  at 
der  ville  være  en  plads  for  ham  et  sted. 
Men  for  hver  dag  blev  han  en  smule 
svagere.  Hans  legeme  blev  mere  og 
mere  misformet,  indtil  han  næsten  var 
foldet  fuldstændigt  sammen  og  til- 
bragte al  sin  tid,  vågen  og  sovende, 
hen  over  en  stol.  Han  klagede  ikke. 
Han  accepterede  forholdene,  som 
de  var. 

Hans  sidste  store  indsats  var  da  han 
skrev  og  ledede  New  Westminster 
Wards  roadshow.  Vancouver  stav  i 
British  Columbia  producerede  de  fore- 
nede roadshows  fra  alle  ward.  Da 
dommerne  afgav  deres  bedømmelse, 
viste  det  sig,  at  Stephens  roadshow 
havde  vundet  prisen  for  den  bedste 
og  mest  alsidige  underholdning. 
Da  bifaldet  døede  hen,  kom  stavens 
ceremonimester  til  mikrofonen: 
„Stephen  Farrance,  forfatter  til  og 
assisterende  instruktør  af  det  vin- 
dende roadshow,  døde  nu  til  morgen. 

Vi  har  holdt  denne  sørgelige  nyhed  til- 
bage indtil  nu,  fordi  vi  ikke  ønskede 
at  påvirke  dommerne.  Vi  vil  lykønske 
de  optrædende  og  andre  medvirkende, 
fordi  de  trods  alt  gennemførte 
forestillingen,  og  vil  især  takke 
Stephens  familie,  som  udførte  en  så 
strålende  gerning.  Vi  tilegner 
Stephen  alle  vore  roadshow." 
„Hvordan    kunne    hans    familie    dog 

være  her  i  aften?"  var  der  nogen, 
som  spurgte,  og  svaret  lød:  ,,Hvad 
andet  kunne  de  gøre,  efter  at  de  har 
levet  sammen  med  Stephen?" 
,,Jeg  vil  gerne  bære  mit  vidnesbyrd  og 
takke  min  himmelske  Fader  for  mine 
mange  velsignelser .  .  .  takke  ham  for 
den  sikre  overbevisning  om,  at  jeg  vil 
modtage  et  fuldkomment  legeme  i 
opstandelsen,  for  min  viden  om,  at 
Gud  lever,  at  Jesus  er  Kristus,  og  at 
Joseph  Smith  er  en  sand  profet.  Jeg 
er  taknemmelig  for  mit  medlemskab 
af  denne  kirke  ..." 
Stephen  nød  velsignelsen  ved  at  have 
en  god  forstand,  en  levende  sans  for 
humor  og  evne  til  at  se  det  egentlige 
i  problemerne.  Han  samlede  alt  dette 
sammen  og  fuldførte  et  rigt  liv,  alle 
sine  18  år.  Men  han  var  ikke  noget 
overmenneske,  hverken  i  skabelon  af 
dyd  eller  en  helgen,  men  et  varmhjer- 
tet, kærligt,  normalt  menneske  med 
sine  op  og  nedgangsperioder,  sine 
sympatier  og  antipatier. 
Omkring  det  tidspunkt,  da  mange 
unge  SDH  mænd  tager  ind  på  mis- 
sionærhjemmet i  Salt  Lake  City  som 
start  på  deres  to-års  missioner,  ful- 
dendte Stephen  Farrance  sin  jordiske 
mission.  Sendte  vor  himmelske  Fader 
ham    ud   fra  en   tilværelse    med    ren 


kærlighed  for  at  give  os  et  eksempel 
til  efterfølgelse?  Er  vi  ikke  allesam- 
men til  en  vis  grad  invalide  i  vor  tan- 
kegang om  ikke  i  vort  legeme  og  har 
vi  ikke  behov  for  andres  styrke?  Var 
det  hans  mission  at  belære  os  om 
det? 

I  et  brev  til  Stephens  bror,  James, 
skrev  stavspræsidenten :  „Stephen 
havde  et  stort  ønske  om  at  følge  med 
dig  ud  i  missionsmarken.  Nu  har  han 
modtaget  sin  kaldelse.  Han  er  usæd- 
vanlig godt  beredt  til  at  forkynde  evan- 
geliet og  vil  endnu  udføre  en  stor 
mission.  Men  på  sin  mission  vil  han 
ikke  have  sin  sygdoms  tunge  byrde  at 
bære.  Hans  ånd  står  nu  høj  og  oprejst, 
og  han  kan  gå  ud  og  forkynde  evan- 
geliet med  kraft  og  overbevisning, 
lige  som  du  gør  det.  Vær  ved  godt 
mod,  ældste.  Din  broder  er  beskæfti- 
get i  sin  Faders  gerning,  ligesom  du 
er." 

Der  blev  holdt  en  mindegudstjeneste 
for  Stephen  i  Vancouver  stavsbygning 
i  British  Columbia.  I  stedet  for  at  sen- 
de blomster  opfordredes  man  til  at 
bidrage  til  et  fond,  der  skulle  bære 
hans  navn,  og  som  hans  tidligere 
gymnasium  ville  oprette.  Hvert  år 
skulle  en  afgående  student,  som 
havde  „udvist  fremragende  vilje  til  at 
hjælpe  andre  unge  mennesker  —  én, 
som  var  gået  længere  end  det  var  hans 
pligt,  i  sand  menneskekærlig  ånd," 
—  modtage  en  belønning  på  100 
dollars  og  certifikatet:  „Steves 
næstekærlighedspris". 
Vancouver  stav  har  stiftet  et  „Stephen 
Farrance  Memorial  Sportsmanship 
Award",  der  skal  gives  til  det  seminar- 
hold, der  hvert  år  viser  den  største 


omsorg  for  hinanden,  efterlevelse  af 
reglerne,  oprigtig  indsats,  og  god 
sportsånd  under  den  årlige  jagt  på 
skriftsteder. 

Ved  mindehøjtideligheden  samledes 
medlemmer  og  ikke-medlemmer  for  at 
mindes  Stephen.  En  skolekammerat 
talte  om  Stephens  bidrag  til  skolen  og 
hans  skolekammerater.  Han  talte  om 
hans  mange  talenter,  hans  ønske  om 
at  tjene  og  hans  eksempel  over  for 
kammeraterne.  Hans  vejleder  i 
præstedømmet  talte  om  Stephens 
indsats  i  kirken,  hans  interesse  for 
enhver  udflugt,  selvom  han  vidste,  at 
han  ikke  kunne  deltage,  og  om  hans 
omsorg  for  brødrene  i  præstedømmet. 
Og  hans  biskop  talte  om  Stephens 
åndelige  indsats.  Han  mindede  de 
tilstedeværende  om  det  store,  stærke 
vidnesbyrd,  han  havde,  og  om  hvordan 
han  benyttede  enhver  lejlighed  til  at 
bære  det.  Han  talte  om  Stephens 
ønske  om  at  tjene  Herren  på  enhver 
måde.  For  første  gang  blev  med- 
lemmer og  ikke-medlemmer,  der  gen- 
nem Stephens  kærlighed  var  blevet 
bragt  sammen,  opmærksomme  på 
de  mange  sider  af  Stephens  bemær- 
kelsesværdige karakter. 
Stephen  levede  i  atten  år.  Han  nåede 
meget,  og  han  var  et  godt  eksempel 
for  os  alle.  Selvom  han  levede  med  et 
invalideret  legeme  og  led  megen 
smerte,  døde  han  på  den  måde,  som 
Frelseren  lovede  de  trofaste:  „De,  der 
dør  i  mig,  skal  ikke  smage  døden; 
thi  den  er  sød  fordem."  (L.&P.  42:46) 


(Fortsat  fra  side  12) 


vere  verden  og  få  krige  og  stridigheder  til  at  ophøre  og  få 
folk  til  at  blive  venner  og  brødre."  Den  bedste  ven  er  den, 
som  har  noget  godt  og  evigtvarende,  som  han  vil  dele  med 
andre.  Profeten  sagde  også:  „Hvis  han  er  min  ven  —  en 
sand  ven,  vil  jeg  være  hans  ven  og  prædike  frelsens  evan- 
gelium for  ham  og  give  ham  gode  råd."  {Profeten  Joseph 
Smiths  Lærdomme,  side  380) 
Sandheden  er,  at  ingen  af  os  nogensinde  kan  blive  frelst, 


fuldkommen  lykkelige  eller  fuldkomne,  uden  at  vi  gør  alt, 
hvad  vi  kan  for  at  bringe  vor  Faders  evangelium  eller  vilje 
til  vore  kære  og  til  vore  venner,  hvad  enten  de  er  levende 
eller  døde  (L.&P.  128:18)  En  del  af  dette  omfatter  arbejde, 
som  kun  vi  kan  udføre  i  Guds  tempel.  Tænk  på  de  mange 
flere  venner  vi  stadig  kan  få  blandt  dem,  som  overvinder 
mørke  og  manglende  tro  her  og  i  livet  herefter,  fordi  vi 
bragte  dem  tro  på  vor  Herre,  Jesus  Kristus!  Hvilken  ven  er 
ikke  han,  som  bringer  gode  nyheder,  håb,  trøst,  og  gode 
råd,  der  fører  mennesket  til  evigt  liv  med  vor  Fader  i 
Himmelen! 

Generalautoriteternes  hustruer 
Søster  Ida  Jensen  Romney 


AF  MARUINE  JENSEN  WARD 
Illustreret  af  Ralph  Reynolds 


Nogle  forældre  testamenterer  deres 
børn  landejendomme  eller  kostbare 
arvestykker  af  porcelæn.  Men  det, 
som  Ida  Jensen  Romney,  hustru  til 
præsident  Marion  G.  Romney, 
andenrådgiver  i  Det  øverste  Præsi- 
dentskab, modtog  fra  sine  forældre, 
var  af  langt  større  værdi  end  noget  så- 
dant. Hun  fik  en  rig  arv  i  evangeliet 
gennem  de  historierom  sineforfædre, 
hun  som  barn  hørte  ved  spisebordet. 
,,Min  mormor  var  født  i  det  nordlige 
Danmark,"  siger  hun.  „Hun  havde  en 
søster  ved  navn  Minna,  som  arbejdede 
i  byen  for  en  SDH-familie.  Selv  om 
mormonerne  ikke  var  særlig  vel 
anskrevet  i  Danmark,  gik  Minna  med 
dem  i  kirke  om  søndagen. 
I  kirken  elskede  Minna  en  bestemt 
sang,  som  hun  lærte  udenad  og  sang, 
mens  hun  gjorde  sit  arbejde  i  huset. 
Det  varede  ikke  længe,  før  hun  blev 
døbt,  men  hun  turde  ikke  fortælle  sin 
familie  om,  at  hun  havde  sluttet  sig  til 
mormonerne.  En  dag,  hun  var  hjem- 
me, sang  hun  den  sang,  som  hun  så 
godt  kunne  lide.  ,Oh,  min  Fader,' 
sang  hun  stille.  Hendes  mor  lyttede  til 
ordene  og  spurgte  så:  ,Hvor  kender 
du  den  sang  fra?  Det  er  lige,  hvad  jeg 
har  troet  på  hele  mit  liv.'  Minna  forkla- 
rede, at  hun  var  blevet  mormon.  Og 
snart  efter  blev  hele  familien  døbt." 
,,Den  lille  familie  rejste  fra  Danmark 
mod  Utah  uden  at  eje  mange  materiel- 
le goder,"  fortsætter  søster  Romney. 
,, Minna  døde  på  prærien  uden  at  have 
nået  at  se  Zion,  men  hele  min  store 
familie  skylder  hende  usigelig  tak  for 
hendes  vidnesbyrd.  Vi  ville  ikke  have 
været  her,  havde  det  ikke  været  for 

hende." 

Søster  Romneys  bedstefar  var  også 

fra  Danmark. 

„Han  forlod  et  frugtbart  landbrug,  for 

at  komme  til  Zion.  Missionærerne  for- 
talte ham,  hvor  vidunderligt  det  var  at 
bo  i  Zion,  og  at  han  ville  få  tildelt 
16  hektar  land,  når  han  kom.  Han  blev 
sendt  ned  til  Levan  i  det  sydlige  Utah 
for  at  kolonisere  et  land,  der  ikke  var 
nær  så  grønt  og  frugtbart  som  det, 
han  var  rejst  fra.  Han  havde  mest  lyst 
til  at  tage  den  første  den  bedste  vogn 
og  rejse  tilbage  til  sit  gamle  land.  Men 
bedstemor  insisterede  på,  at  de  skulle 
blive. 

Jeg  har  lært,  at  vi  skal  yde  ofre  for 
kirken.  Intet  af,  hvad  Herren  kræver  af 
os  er  for  meget,  selv  om  det  skulle 
være  det  sidste,  vi  gør  i  vort  liv. 
Den  aften  min  bedstemor  døde,  kaldte 
hun  familien  ind  til  sig  ved  sengen  og 
bad  dem  synge  sangen,  ,Vi  glædes  og 
frydes'.  Med  sit  sidste  åndedrag  bar 
hun  vidnesbyrd  om  evangeliets  sand- 
hed. Hun  sagde:  ,Jeg  er  glad  for,  at 
jeg  har  levet  dette  liv,  som  medlem  af 
kirken'." 

Ida  Romney  blev  født  i  Levan,  Utah, 
den  by,  som  hendes  bedsteforældre 
havde  været  med  til  at  kolonisere. 
Hendes  forældre  fortsatte  traditionen 
ved  altid  at  efterleve  offerloven  for 
evangeliet.  Da  hun  var  seks  år,  fik 
hendes  far  et  brev  fra  Box  B  i  Salt 
Lake  City.  Det  var  en  kaldelse  fra  Det 
øverste  Præsidentskab  til  at  forlade 
kone  og  tre  børn  for  at  udføre  en  mis- 
sion til  de  nordlige  stater  i  USA. 
,,  ,Han  rejste  med  15  dollars  og  en  gul 
ko,'  fortalte  min  mor  mig.  Hun  arbej- 
dede bestandigt  for  at  holde  min 
familie  med  sko  og  samtidig  sende 
penge  til  far.  Hun  gav  sig  til  at  vaske 
og  stryge  for  folk,  passede  de  syge 
og  syede  også  for  naboerne. 

Min  far  kom  hjem  fra  sin  mission  på 
min    otte-års    fødselsdag,"    fortæller 

søster  Romney.  „Mens  han  var  væk, 


havde  jeg  lært  at  spille  på  vores  gamle 
træde-orgel.  Da  mor  så  ham  komme, 
fik  hun  mig  til  at  spille  ,Der  er  skøn- 
hed her  på  jord',  så  han  kunne  høre 
den,  idet  han  kom  ind  ad  hoveddøren. 
Han  havde  tårer  i  øjnene,  da  han  gav 

os  alle  et  knus  efter  to  års  fravær. 
Ikke  længe  efter  at  min  far  kom  hjem 

fra  sin  mission,  flyttede  familien  til 
Wasatch  County,  hvor  vi  boede  på  en 
gård.  Da  der  ikke  fandtes  noget  gym- 
nasium i  nærheden,  tog  min  søster  og 
jeg  til  Provo  til  Brigham  Young 
gymnasiet.  Jeg  villevære  lærerinde. 
Mor  plejede  hver  uge  at  sende  os  en 
kasse  med  fødevarer  med  toget  ,Heber 
Creeper',  og  vi  havde  vores  egen  hus- 
holdning. 

Jeg  fik  mit  lærercertifikat  og  flyttede 
med  min  familie  til  Idaho  Falls,"  for- 
tæller søster  Romney.  Det  var  der  hun 
fik  sit  eget  vidnesbyrd,  svarende  til 
den  standard,  som  hendes  forældre 
og  bedsteforældre  levede  efter. 
„Jeg  blev  kaldet  som  medlem  af  Idaho 
Falls  stavssøndagsskolebestyrelse. 
Det  var  min  opgave  at  undervise 
lærerne  i  staven  i  at  give  lektierne  i 
deres  egne  ward-søndagsskoler.  En 
mand  i  søndagsskolebestyrelsen  var 
uddannet  på  University  of  Idaho. 
Hans  hustru,  der  også  var  universi- 
tetsuddannet, kom  gerne  med  ham 
til  min  klasse.  Hun  var  ikke  medlem  af 
kirken. 

En  dag  handlede  lektien  om  Joseph 
Smiths  første  syn,  og  da  jeg  begyndte 
at  forberede  den  lektie,  jeg  skulle 
give,  tænkte  jeg  på  den  kvinde.  Det 
havde  aldrig  før  generet  mig  at  have 
hende  i  klassen,  men  pludselig  følte 
jeg  mig  helt  panikslagen  over  at  skulle 
give  den  lektie  med  hende  i  klassen. 
,Hun  er  universitetsuddannet,  en  lærd 
kvinde,'   tænkte    jeg.    , Hvordan    kan 

jeg  fortælle  den  historie,  når  hun  er 
der?  Hun  vil  tro  jeg  er  skør.' 
Jeg  snakkede  med  min  mor  om  det  og 
sagde:  ,Jeg  kan  altså  ikke  give  den 
lektie.  Jeg  ved  ikke,  om  den  historie 
er  sand.'  Mor  svarede:  ,Men  sikke  dog 
noget  at  sige.  Du  ved  jo  godt,  at  den 
er  sand.' 

Jeg  svarede:  ,Jeg  ved  kun,  hvad  jeg 
har  fået  fortalt  hele  mit  liv,  at  Joseph 
Smith  fik  et  syn.  Jeg  ved  ikke,  om  det 
er  sandt.'  En  sådan  udtalelse  an- 
fægtede min  mor  så  meget,  at 
hun  græd.  Til  sidst  sagde  hun :  ,Hvad 
gjorde  Joseph  Smith,  da  han  følte,  at 
han  måtte  vide,  hvilken  kirke,  der  var 
den  rigtige?  Du  bør  gøre  det  samme.'" 
„Jeg  gik  ovenpå,"  fortsætter  søster 
Romney,  ,,og  bad,  som  jeg  aldrig  før 
har  bedt.  Jeg  sagde:  ,Lad  mig  vide 
for  mig  selv,  helt  sikkert,  at  kirken  er 
sand.  Lad  mig  helt  sikkert  vide  det, 
men  ikke  alenefor  min  skyld, 'tryglede 
jeg.  ,Jeg  er  nødt  til  at  bære  mit  vid- 
nesbyrd forandre.' 

Den  søndag  gav  jeg  lektien  helt  ander- 
ledes end  nogen,  jeg  før  havde  givet. 
Jeg  genfortalte  ikke  noget.  Jeg  vidste, 
at  det  jeg  sagde,  var  sandt,  og  jeg 
følteen  fuldkommen  glæde." 
Søster  Romney  er  ikke  fremmed  over 
for  et  klasseværelse.  Hun  har  haft 
kridtstøv  på  fingrene  i  mere  end  et 
skoleår,  idet  hun  underviste  både  i 
Idaho  Falls  og  ved  Ricks  College.  Hun 
har  også  selv  studeret  til  en  magister- 
grad ved  Utah  State  University, 
Brigham  Young  University  og  Uni- 
versity of  Utah. 

Ida  Jensen  og  Marion  Romney  mødtes 
første  gang  i  Rexburg  i  Idaho,  før  han 
tog  på  sin  mission.  De  mødtes  påny, 
da  hun  var  til  en  afskeds-fest  for  en 
fætter,  der  skulle  på  mission.  De  blev 
gift  i  september  1924. 
,,l  disse  første  år  af  vort  ægteskab, 
mens  Marion  studerede  jura,  var  pen- 


gene små  hos  os,"  siger  hun.  „Vores 
yndlingsudflugt  var  en  aften  i  Salt 
Lake  teater.  Sommetider  havde  vi  ikke 
råd  til  at  købe  to  billetter  samme  sted, 
så  vi  måtte  sidde  hver  for  sig,  den  ene 
oppe  i  galleriet,  og  den  anden  på  gul- 
vet. Kun  sjældent  kunne  vi  klare  de 
75  øre  til  sporvognen  hjem." 
Ida  Romney  blinker,  når  hun  taler  om 
sin  mand.  De  er  et  forelsket  par,  der 
aldrig  er  hørt  op  med  at  gøre  kur  til 
hinanden.  Hendes  yndlingstelefonop- 
ringning  hver  dag  kommer  fra  ham. 
Han  ringer  fra  arbejdet,  uden  hensyn 
til  hvor  travlt  han  har,  for  at  fortælle 
hende,  at  han  elsker  hende.  Til  gen- 
gæld klipper  hun  artikler  ud  af  aviser 
og  blade,  som  hun  mener,  må  interes- 
sere ham,  og  læser  dem  højt  for  ham, 
når  han  kommer  hjem  om  aftenen. 
„Vi  ler  meget  sammen,"  siger  hun. 
„Han  er  det  bedste,  jeg  ved." 
De  to  er  eet.  De  er  følsomme  over  for 
selv  de  uudtrykte  tanker  hos  den 
anden. 

„For  mange  år  siden,  da  vi  endnu  var 
nygifte,  og  Marion  var  ved  at  opbygge 
sin  karriere,  kom  nogle  venner  til  mig 
og  bad  mig  opstille  som  kandidat  til  et 
politisk  embede.  De  ville  have  mig  til 
at  være  delegat  ved  en  kommende 
kongres.  Selv  om  chancen  syntes  in- 
teressant, sagde  jeg  nej  tak  uden  at 
spørge  min  mand.  Jeg  huskede  nem- 
lig engang  tidligere,  at  han  en  aften, 
mens  vi  talte  sammen,  i  spøg  havde 
sagt:  ,Lige  nu  er  jeg  kun  kendt  som 
søster  Romneys  mand.'  Selvom  han 
kun  sagde  det  for  sjov,  vidste  jeg  med 
mig  selv,  at  jeg  aldrig  ønskede,  at  han 

skulle  føle  det  sådan." 
Ida  Romneys  tanker,  hendes  udseen- 
de, hendes  udsyn  og  erfaring  peger 
altsammen  på,  at  hun  er  åndeligt  ind- 
stillet. Livet  har  for  hende  ikke  blot 
vist  sig  fråden  lyse  side:  hendes  før- 
stefødte døde  ved  fødslen;   hun   har 


engang  brækket  ryggen;  og  for  nyligt 
ramtes  hun  af  et  slagtilfælde. 
„Uden  hensyn  til,  hvilke  små  pro- 
blemer jeg  har,  så  ved  jeg,  at  Herren 
er  nær.  Jeg  kan  sige  til  ham :  ,Du  ken- 
der mig;  du  kender  mine  problemer. 
Jeg  be'r  om  evnen  til  at  acceptere 
dem.' 

Ingen  af  os  har  løfter  om,  at  vi  ikke 
ville  komme  til  at  møde  livets  prøvel- 
ser. Vi  må  allesammen  udholde  en  vis 
grad  af  lidelser.  Ingen  af  os  undslipper 
døden.  Det  må  vi  bare  leve  med.  Det 
er,  når  man  står  over  for  sådan  noget, 
at  man  hører  det  tavse  spørgsmål : 
,Hvor  dybt  forankret  er  din  tro?' 
Vi  har  nogle  børnebørn,  som  ofte  om 
sommeren  er  ude  at  stå  på  vandski. 
Det  er  gerne  om  lørdagen.  Jeg  sad 
gerne  hele  dagen  og  ængstedes  for 
dem.  Men  så  sagde  Marion  en  dag  til 
mig :  ,Hvad  kan  du  gøre  for  at  beskyt- 
te dem?  Det  er  altsammen  i  Herrens 
hænder.  Hvor  dybt  forankret  er  din 
tro?'" 

Søster  Romney  tror  at  „når  man  har 
gjort  det  bedste,  man  kan  for  en  sag, 
må  man  tage  konsekvenserne  som  de 
kommer.  Man  må  sætte  sin  lid  til 
Herren. 

Jeg  har  levet  et  langt  liv,  har  set 
mange  forandringer  i  verden.  Da  jeg 
var  barn,  kørte  vi  i  hestevogne.  Der 
var  ingen  af  vor  tids  biler.  Kun  en 
enkelt  ting  har  været  bestandig 
gennem  alt  dette:  , Verden  vil  bringe 
dig  problemer,  men  Herren  vil  bringe 
dig  fred.'" 


Maurine  Jensen  Ward  er  mor  til  to 
børn  og  hjælpeforeningspræsidentin- 
de  i  Chicago  ward,  Wilmett  Illinois 
stav 

Budskab  til  de  unge 


Et  konstruktivt  liv 


AF  ÆLDSTE  LeGRAND  RICHARDS 
af  De  tolvs  Råd 


Hvis  vi  kan  beslutte  os  til  det,  kan  vi  opstille  mål,  som  vil 
hjælpe  os  til  at  opnå  noget  værdifuldt  her  i  livet.  Jeg 
håber,  at  DU  vil  sætte  dig  et  mål,  der  omfatter  noget  kon- 
struktivt. 

Må  jeg  komme  med  nogle  forslag?  Lad  mig  begynde  med 
en  lille  oplevelse,  som  jeg  kom  ud  for,  for  et  par  år  siden, 
da  jeg  havde  tilsyn  med  missionerne  langs  vestkysten  af 
Nordamerika.  Jeg  var  oppe  i  den  Alaska-Canadiske  mis- 
sion, dajeg  hørte  denne  historie. 

Mens  missionspræsidentens  datter  gik  i  gymnasiet  var 
hun  heldig  nok  til  at  bringe  en  af  sine  veninder  ind  i  kirken. 
Da  sommerferien  nærmede  sig,  sagde  hun:  „Far,  jeg  vil 
gerne  bruge  min  sommerferie  som  missionær".  Så  kaldte 
han  hende  på  en  sommermission  og  sendte  hende  op  til 
byen  Anchorage  i  Alaska.  Missionspræsidenten  og  jeg 
overværede  en  dåbshandling,  som  ældsteme  havde  arran- 
geret. Der  blev  døbt  elleve  mennesker,  og  de  ni  af  dem  var 
nogle  som  denne  pige  og  hendes  kammerat  havde  om- 
vendt. En  af  dem  var  en  mand,  der  så  ud,  som  kunne 
han  besætte  en  hvilken  som  helst  stilling  i  kirken.  Efter 
dåben  kom  missionspræsidentens  datter  hen  til  mig,  og 
med  tårerne  trillende  ned  ad  kinderne  sagde  hun :  „Præsi- 
dent Richards,  jeg  har  aldrig  før  været  så  lykkelig".  Denne 
unge  pige  satte  sig  et  vidunderligt  mål:  Hun  ønskede  at  til- 
bringe sin  to  måneders  sommerferie  med  at  virke  som 
missionær.  Og  hvilken  belønning,  når  ønsket  er  at  samle 
skatte  i  himlen! 

For  nogle  år  siden,  da  jeg  var  stavspræsident  i  Califomia, 
spurgte  en  biskop  en  ung  mand,  om  han  ville  være  villig 
til  at  bruge  sine  sommerferiemåneder  som  missionær. 
Han  studerede  til  læge,  men  han  var  villig  til  at  rejse. 
Ved  du,  hvad  han  gjorde?  Han  gik  omkring  til  de  drenge 
og  piger,  som  han  gik  i  gymnasiet  med  og  sagde  til  dem: 
,,Min  kirke  har  bedt  mig  gøre  noget  missionærarbejde,  og 
det  er  jeg  ikke  så  godt  beredt  til.  Har  I  lyst  til  at  lade 
mig  få  et  par  af  jeres  fritimer  og  øve  mig  på  jer,  så  jeg  kan 


være  bedre  forberedt,  når  ferien  og  min  mission  begyn- 
der?" Og' bare  fordi  han  tænkte  således,  bragte  han  fire 
af  disse  skolekammerater  ind  i  kirken!  Der  er  muligheder 
allevegne  rundt  om  os. 

Som  Jesus  udtrykte  det:  ,,Søg  først  Guds  rige,  og  hans 
retfærdighed,  så  skal  alt  det  andet  gives  jer  i  tilgift" 
(Matt.  6:33). 

Det  betyder,  at  vi  har  brug  for  at  søge  Guds  rige,  når  vi  er 
i  skole  eller  for  den  sags  skyld,  hvorsomhelst  vi  er,  eller 
hvad  vi  foretageros.  Hvis  vi  har  dét  som  vores  ledestjerne 
i  livet,  vil  vi  kunne  holde  os  på  den  lige  og  snævre  sti. 
Vi  vil  nå  det  sted,  som  vi  ønskerat  komme  til. 
Evangeliet  forandrer  vor  tilværelse.  Da  jeg  sammen  med 
min  hustru  for  nogle  år  siden  var  i  Danmark,  traf  vi  et  ungt 
par,  som  netop  var  kommet  tilbage  fra  en  tur  til  templet 
i  Schweiz.  Hun  sagde:  ,, Broder  Richards,  vi  har  kun  været 
medlemmer  af  kirken  i  seks  år,  og  vi  synes,  at  vi  bare  er 
seks  år  gamle.  Vi  vidste  ikke,  hvad  livet  drejede  sig  om, 
før  mormon-ældsterne  kom  til  vores  hjem  og  fortalte  os 
om  evangeliet." 

Da  jeg  var  missionspræsident  i  Holland,  kom  en  mand 
forbi  mit  kontor  en  aften,  og  så  at  lyset  var  tændt.  Han 
var  på  vej  hjem  efter  at  have  gjort  sit  hjemmelærerarbejde, 
og  han  ringede  på  og  sagde:  ,,Jeg  så  Deres  lys  var  tændt, 
så  jeg  mente,  det  ville  interessere  Dem,  hvad  jeg  tænkte 
på,  nu  på  vej  hjem.  Jeg  tænkte  på,  hvem  jeg  var,  og  hvad 
jeg  var,  da  missionærerne  kom  til  mit  hjem,  og  hvem  jeg 
er,  og  hvad  jeg  er  idag.  Jeg  kan  ikke  tro,  at  jeg  er  den 
samme  mand.  Jeg  har  ikke  de  samme  vaner.  Jeg  har  ikke 
de  samme  tanker.  Jeg  har  forandret  mig  så  meget,  at  jeg 
ikke  kan  tro,  jeg  er  den  samme." 

Må  Gud  velsigne  jer  allesammen,  i  henhold  til  jeres  hjer- 
ters oprigtige  ønsker  og  give  jer  ambitioner  og  ønsker  om 
at  leve,  så  I  kan  gøre  noget  godt  i  denne  verden.  Hjælpe 
med  til  at  opbygge  Guds  rige  på  jorden.  Hjælpe  med  til 
at  gøre  denne  verden  til  et  bedre  sted  at  leve. 

Hvor  to  eller  tre  er  forsamlet 


AF  GERALD  R.  SCHIEFER 


Familiebøn  blev  ikke  praktiseret  i  mit  hjem,  da  jeg  barn. 
Første  gang  jeg  oplevede  en  gruppebøn  var  derfor  i  min 
bedstefars  hjem,  da  familien  knælede  sammen.  Jeg  husker 
endnu  den  dejlige  følelse  ved  det.  Selvom  jeg  ikke  forstod 
alt,  hvad  der  foregik,  fornemmede  jeg,  at  vi  talte  med  vor 
himmelske  Fader,  og  følte  den  harmoni,  enhed  og  kærlig- 
hed, der  fandtes  i  familien  dengang.  Mindet  om  den  en- 
hed har  været  til  stor  hjælp  for  mig  i  mine  forskellige 
kaldelser  i  kirken. 

En  af  mine  bedste  oplevelser  var  en  særlig  ,,fireside"  med 
de  unge  i  mit  ward.  Jeg  var  deres  biskop  og  en  af  de  unge 
piger  bad  mig  bede  for  dem.  Vi  bøjede  alle  hovedet,  mens 
jeg  bad  til  vor  himmelske  Fader  for  de  unge  i  mit  ward,  bad 
om  at  de  måtte  få  styrke  til  at  modstå  Satans  fristelser, 
og  efterlod  dem  min  velsignelse,  som  deres  wards  biskop 
og  fader.  Ved  bønnens  slutning  var  vi  fuldstændig  forene- 
de i  kærlighed.  Ånden  havde  båret  vidnesbyrd  til  os  påny, 


at  Jesu  Kristi  evangelium  er  sandt,  at  vi  virkelig  ar  Guds 
børn,  at  der  er  en  hensigt  med  os  og  at  vi  har  et  guddom- 
meligt mål  her  på  jorden.  Der  var  tårer  i  vore  øjne,  og  vi 
følte  vi  havde  et  stort  fælles  formål,  netop  fordi  vi  bad 
sammen. 

Mattæus  skriver,  at  Frelseren  instruerede  sine  disciple 
med  disse  ord:  ,,Hvad  som  helst  to  af  jer  her  på  jorden 
bliver  enige  om  at  bede  om,  det  skal  de  få  af  min  himmel- 
ske Fader. 

Thi  hvor  to  eller  tre  er  forsamlede  om  mit  navn,  dér  er 
jeg  midt  iblandt  dem."  (Matt.  18:19-20) 

Bøn  er  således  det  middel,  hvorved  vi  indbyder  Ånden  til 
at  være  hos  os.  Frelseren  anvendte  denne  lære  i  åben- 
baringerne til  profeten  Joseph  nogle  måneder  efter  organi- 
seringen af  kirken,  hvor  han  belærte  os  om,  at  hvis  vi  er 
rigtigt  indstillede,  vil  vi  kun  bede  om  sådanne  velsignelser, 
som  vi  bør  have,  og  at  alt,  hvad  vi  beder  om,  vil  vi  få.  (Se 

L.&P.  29: 6;  50: 29-30)  Vi  lærer  også  at  vi  hver  især  først  og 
fremmest  i  udstrakt  grad  personligt  må  berede  os  og  at 
det  går  forud  for  gruppebøn,  at  dette  betyderen  ransagelse 
og  rensning  af  vort  eget  jeg  og  at  vi  i  såfald  vil  være  yd- 
myge nok  til  at  modtage  åndelig  vejledning  fra  Helligån- 
den. 

Frelseren  satte  det  store  eksempel  på  gruppebøn  i  Fader 
Vor.  (Se  Matt.  6:9-13)  Læg  mærke  til,  at  han  siger  „vor" 
og  „vi",  hvilket  viser  at  den  ene,  som  er  blevet  bedt  om  at 
lægge  stemme  til  bønnen,  beder  for  hele  gruppen. 
Formålet  med  gruppebøn  varierer  selvfølgelig  efter  hvilken 
gruppe  det  er,  bønnen  bedes  for.  Men  det  primære  formål 
er  at  forene  alle  de  tilstedeværende,  eller  at  forene  deres 
tro  hen  imod  et  bestemt  ønske. 

Et  eksempel  kan  være  en  hjemmelærer  og  hans  præste- 
dømmeleder, som  knæler  sammen,  ydmyger  sig  for 
Herren,  idet  de  tænker  på  hjemmelærerens  familier,  og 
senere  de  to  hjemmelæreres  bøn,  før  de  tager  ud  sammen 
for  at  besøge  familierne.  Et  andet  eksempel  kan  være  åb- 
nings- og  afslutnings-bønnerne,  der  bedes  for  en  forsam- 
ling, som  f.eks.  et  nadvermøde  elleret  kvorumsmøde,  hvor 
igen  en  enkelt  beder  om  bestemte  velsignelser  over  os  alle. 
Mandens  og  hustruens  fællesbøn  er  også  en  gruppebøn, 
ligesom  forældrenes  bønner  sammen  med  børnene  er  det. 
Missionærkammerater  knæler  sammen  ved  hver  dags 
begyndelse  og  slutning.  Bønner  ved  lederskabsmøder, 
stavspræsidentskabsmøder,  kvorum-  eller  hjælpefore- 
nings-møder, nadvermøder,  søndagsskoler  og  også 
generalkonferencemøder,  er  allesammen  gruppebønner  og 
har  alle  nogle  lighedspunkter,  en  enkelt  har  ansvaret  for 
at  tale  for  gruppen  i  taksigelse  og  bøn  om  Herrens  vel- 
signelse over  alle.  Det  indebærer  at  man  er  tilstrækkelig 
ydmyg  og  i  harmoni  med  Ånden,  så  man  gennem  Helligån- 
den kan  modtage  kundskab  om  de  velsignelser,  der  vil 
være  gavnlige  for  hele  gruppen.  De  andre  i  gruppen  har 
også  ansvaret  for,  for  sig  selv  at  gentage  hvert  enkelt  ord 
og  forene  deres  tro  og  bøn  om  de  samme  velsignelser. 
Hvis  det  blev  rigtigt  gjort  i  hver  enkelt  gruppebøn,  ville  vi 
modtage  Herrens  vidunderlige  løfte:  „Hvad  som  helst  I 
bederom  i  tro,  forenet  i  bønnen  efter  min  befaling,  det  skal 
I  få."  (L.&P.  29:6) 

Nogle  af  mine  allerdejligste  oplevelser  er  kommet  gennem 
gruppebøn. 

En  sådan  oplevelse  havde  jeg  ved  et  møde  med  stavs- 
præsidentskabet  og  ældste  James  E.  Faust,  assistent  til 
De  tolvs  Råd,  ved  en  stavskonference.  Midt  under  dette 
møde  kom  der  besked  om,  at  stavens  hjælpeforenings- 
præsidentinde  og  hendes  endnu  ufødte  barn  var  i  fare  for 
at  miste  livet  på  grund  af  komplikationer  ved  fødslen.  Så 
snart  vi  fik  beskeden,  foreslog  ældste  Faust,  at  vi  skulle 
knæle  i  bøn  og  forene  vores  tro,  mens  stavspræsidenten 
bad  for  denne  søsters  og  hendes  barns  liv.  Det  var  en 
berigende  oplevelse,  mens  Ånden  forenede  os  fuldstæn- 
digt i  dette  enkle  formål  at  bønfalde  Herren  for  denne 
familie.  Før  vores  møde  var  forbi,  kom  der  besked  om,  at 
moderen  og  det  for  tidligt  fødte  barn  havde  det  godt. 


Jeg  mindes  en  anden  meget  bevægende  gruppebøn.  Det 
var  ved  et  vidnesbyrdmøde  i  en  GUF  pigelejr  i  de  califor- 
niske bjerge.  En  ung  GUF-pige  var  kommet  i  krigshumør, 
og  det  var  kun  lykkedes  os  at  få  hende  til  at  tage  med  på 
lejr  ved  en  fælles  indsats.  Den  unge  dame,  som  bad  åb- 
ningsbønnen  ved  vidnesbyrdmødet,  følte  sig  inspireret  til 
at  bede  om  at  ,,dem  i  denne  gruppe,  som  ikke  har  et 
vidnesbyrd,  vil  ydmyge  sig,  så  de  kan  blive  rørt  af  Helligån- 
den og  modtage  et  vidnesbyrd,  om  at  Jesus  er  Kristus, 
at  Joseph  Smith  er  hans  profet,  at  kirkens  præsident  er  en 
profet,  og  at  evangeliet,  som  kirken  forkynder,  er  sandt." 
Jeg  er  sikker  på,  vi  var  mange,  der  for  os  selv  bønfaldt 
Herren,  om  at  denne  velsignelse  måtte  blive  givet. 
Sådanne  vidnesbyrd  under  stjernerne,  med  høje  fyrretræer 
og  rødgraner  som  baggrund,  virkede  sandelig  inspireren- 
de. Henimod  slutningen  af  mødet,  da  enhver  af  os  følte 
os  åndeligt  berigede,  og  alle  havde  tårer  i  øjnene,  rejste 
den  unge,  oprørske  pige  sig  og  fortalte  om  den  åndelige 
opvågnen,  hun  netop  havde  følt,  at  hun  havde  modtaget  et 
vidnesbyrd  fra  Helligånden  om,  at  kirken  virkelig  er  sand. 
Hun  lovede  at  rette  sig  efter  alle  kirkens  retningslinier  og 
leve  sådan,  at  hun  ville  være  værdig  til  at  blive  viet  i 
templet.  Nogle  år  senere  overværede  jeg  receptionen  efter 
hendes  tempelvielse.  Igen  opsendte  jeg  en  taksigelse  over, 
at  vi  havde  været  forenede  i  formål  og  bøn,  så  vi  kunne 
opleve  dette  storslåede  mirakel  i  de  californiske  bjerge. 
Ved  en  anden  lejlighed  havde  jeg  af  stavspræsidenten  fået 
til  opgave  at  mødes  med  to  brødre,  som  gennem  et  stykke 
tid  havde  oparbejdet  hadefulde  følelser  for  hinanden.  Det 
blev  snart  klart,  at  mine  råd  ikke  ville  være  til  nogen  nytte, 
så  jeg  bad  dem  slutte  sig  til  mig  i  bøn.  Jeg  knælede  og 
talte  med  Herren,  hvorefter  jeg  bad  hver  ad  dem,  bede 
efter  tur.  Som  vi  alle  tre  sammen  bad  om  enighed  og  til- 
givelse, svandt  de  gamle  uoverensstemmelser  bort,  og  de 
to  brødre  følte  sig  med  tårer  i  øjnene  genforenet  i  samar- 
bejdet i  Herrens  rige. 

Når  jeg  gennem  årene  har  fået  til  opgave  at  tale  ved  stavs- 
konferencer  eller  til  firesides  i  forskellige  ward,  har  jeg 
altid  intenst  lyttet  til  åbningsbønnerne.  Når  den,  der  beder, 
sædvanligvis  opsender  en  bøn  for  taleren,  plejer  jeg  for 
mig  selv  at  bønfalde  Herren  om,  at  denne  velsignelse  må 
ske  fyldest.  Vedkommende  beder  ofte  om,  der  må  være 
åndeligt  fællesskab  mellem  den,  der  taler  og  dem,  der 
lytter;  også  i  sådanne  tilfælde  bønfalder  jeg  Herren  om,  at 
forsamlingen  vil  være  modtagelig  for  det,  som  Ånden  vil 
inspirere  mig  til  at  sige. 

Det  er  min  erfaring,  at  bønner  i  grupper  kan  være  så  op- 
løftende og  åndeligt  berigende,  som  nogen  anden  oplevel- 
se, man  kan  have.  Gruppebønnens  gode  virkning  afhænger 
af  forberedelsen  hos  den,  der  beder,  og  af  det  modtage- 
lige hjerte  hos  dem,  som  bønnen  bedes  for. 

Gerald  R.  Schiefer,  der  er  elektroingeniør,  aftjener  i  øje- 
blikket en  et-års  kaldelse  som  civil-videnskabelig  rådgiver 
for  U.S.Navy.  Han  bor  i  Virginia  Beach  ward  i  Norfolk 
Virginia  stav. 

EN  ADVARSEL  ER 
EN  VELSIGNELSE 


AF  IMMO  LUSCHIN  VON  EBENGREUTH 
Præsident  for  templet  i  Schweitz 


Det  er  et  privilegium  at  bære  vidnesbyrd  om  den  gudom- 
melige  sandhed.  Jeg  er  meget  taknemmelig,  fordi  vi,  som 
leder,  har  vor  elskede  præsident  Spencer  W.  Kimball,  som, 
så  vidt  jeg  ved,  er  en  Guds  profet.  Jeg  er,  på  nuværende 
tidspunkt,  også  taknemmelig  over,  at  jeg  har  det  privile- 
gium at  tjene  i  en  stilling  i  kirken,  hvor  menneskene  på 
jorden  kan  komme  nærmære  de  ting,  som  ikke  kan  opp- 
fattes  af  vore  fem  sanser,  men  som  ikke  desto  mindre,  er 
fuldt  ud  ligeså  virkelige,  som  ting  man  kan  røre,  endog 
mere  virkelige,  fordi  disse  åndelige  ting  aldrig  vil  forsvinde. 

Det  er  en  meget  sørgelig  tilstand  menneskene  befinder  sig 
i,  i  vor  med  en  højt  udviklet  teknologi  og  den  højeste  leve- 
standard nogen  sinde,  at  så  megen  viden  om  og  indsigt  i 
det  egentlige  formål  med  vort  jordiske  liv  er  gået  tabt.  Det 
ser  ud  til  at  vor  tid  virkelig  er  den  tid,  hvorom  man  siger: 
„æd,  drik  og  vær  lystig,  thi  i  morgen  skal  vi  dø."  (2.  Nephi 
28:7)  Sandheden  er,  at  dette  jordiske  liv  mellem  fødsel  og 
død  er  mere  end  en  tilfældig  begivenhed,  hvilket  mange 
mennesker  bedrages  til  at  tro  skal  undyttes,  så  man  får 
størst  mulig  fornøjelse  ud  af  det. 

Sandheden  er  den,  at  dette  vort  jordiske  liv  blot  er  en  af 
eksistensens  mange  faser.  Til  en  vis  grad  er  dette  liv  ba- 
seret på  det,  vi  har  opnået  i  livet  førhen,  det,  som  vi  kalder 
forudtilværelsen.  Der  traf  Guds  børn  beslutning  om  at 
komme  til  denne  jord  og  blive  prøvet,  om  „de  vil  gøre  alt, 
hvad  Herren,  deres  Gud,  vil  befale  dem."  (Abr.  3:25)  Og  det 
er  lige  præcis,  hvad  vi  er  ved  nu,  vi  er  ved  at  forberede  os 
til  vor  næste  prøvestand,  hvilket  vil  være  den  endelige  prø- 
vestand for  alle. 

Jeg  vil  nu  citere  fra  Mormons  Bog,  Alma  34:32,  hvor  en  af 
Guds  store  mænd,  en  fremragende  prædikant  ved  navn 
Amulek,  siger  som  følger:  „Dette  liv  er  tiden,  da  menneske- 
ne skulle  berede  sig  til  at  møde  Gug;  ja  dette  livs  dag  er 
den  dag,  da  menneskene  skal  udføre  deres  arbejde.  „Se, 
dette  er  meget  klart  og  ikke  til  at  tage  fejl  af.  Derpå  fort- 
sætter han:  „  . .  .Jeg  beder  jer  om  ikke  at  udsætte  jeres 
omvendelsesdag  til  enden;  thi  dersom  vi  ikke  benytter  vor 
tid  i  dette  liv,  da  kommer  der  efter  denne  liveste  dag,  som 
er  givet  os  til  at  berede  os  til  evigheden,  en  mørk  nat,  hvori 
intet  arbejde  kan  udføres."  Dette  betydere,  at  hvis  vi  ikke 
nu  arbejder  på  at  gøre  os  selv  fuldkomne,  med  stor  flittig- 


hed og  opmærksomhed,  vil  vi  ikke  senere  få  endnu  en 
lejlighed  til  at  gøre  det. 

Denne  mørke  nat  repræsenterer  tilstanden  mellem  den  jor- 
diske død  og  opstandelsen  og  kan  meget  vel  sammen- 
lignes med  den  nat,  som  følger  efter  de  dage  vi  i  øjeblikket 
oplever.  De,  der  i  løbet  af  dagen  har  udført  gode  gerninger, 
og  derfor  føler  en  tilfredsstillelse,  vil  befinde  sig  i  en  til- 
stand af  hvile  og  ro,  hvilket  imidlertid  ikke  udelukker  dem 
fra  at  være  meget  avtive  i  arbejde,  som  Herren  finder  det 
passende  at  tildele  dem.  Men  de,  som  ikke  udnyttede  tiden 
her  i  dette  liv,  vil  ikke  være  i  stand  til  at  nyde  denne  mørke 
nat,  men  vil  blive  plaget  af  erindringen  om  ugudelige  ger- 
ninger og  deres  egen  manglende  evne  til  længere  at  til- 
fredsstille deres  midlertidige  lyster  og  ønsker.  Et  sådant 
menneske  vil  befinde  sig  i  en  meget  sørgelig  tilstand,  fordi 
„den  guddommelige  retfærdigheds  krav  (vækker)  hans 
udødelige  sjæl  til  en  levende  bevidsthed  om  hans  brøde, 
hvad  der  får  ham  til  at  vige  tilbage  for  Herrens  åsyn,  og 
fylder  hans  bryst  med  nag  og  smerte  og  angst,  som  kan 
lignes  ved  en  uudslukkelig  ild,  hvis  luer  opstiger  i  la  evig- 
hed." (Mos.  2:38)  .  . .' 

Dette  er  en  ligså  rammende  beskrivelse  af  helvede,  som 
dem  man  kan  finde  i  litteraturen.  Og  Amulek  fortsætter. . . 
„I  kan  ikke  sige,  når  I  kommer  til  dette  frygtelige  tidspunkt: 
Jeg  vil  angre  og  omvende  mig  til  min  Gud.  Nej,  I  kan  ikke 
sige  det,  thi  den  samme  ånd,  som  er  i  besiddelse  af  jeres 
legeme,  når  I  går  ud  af  dette  liv,  den  samme  ånd  vil  have 
magt  til  at  tage  jeres  legeme  i  besiddelse  i  den  evige  ver- 
den. Thi  dersom  I  har  opsat  jeres  omvendelsesdag  til  dø- 
den, da  er  I  blevet  djævelens  ånd  underlagt  og  han  be- 
segler jer  som  sine;  thi  Herrens  ånd  har  forladt  jer  og  kan 
ikke  være  hos  jer,  og  djævelen  har  fuldkommen  magt  over 
jer...  "  (Alma  34:32-35). 

Det  er  en  meget  kærlig  Fader,  som  gennem  sine  profeter 
giver  os  kundskab  om  alt  dette,  så  vi  bliver  advaret  om, 
hvad  de  uundgåelige  følger  af  vore  handlinger  i  dette  liv 
bliver. 

En  nat  under  anden  verdenskrig,  var  jeg  ved  fronten  og  gik 
hen  en  sti,  hvor  jeg  burde  have  kravlet . . .  Stjernene  skin- 
nede nok  til,  at  man  fra  en  anseelig  afstand  kunne  se 
skygger  bevæge  sig,  og  pludselig  lød  er  ligesom  et  skarpt 
piskesmæld  lige  foran  mig.  Nogen  havde  sendt  et  skud 
efter  mig  og  havde  heldigvis  ramt  ved  siden  af,  hvorved  jeg 
havde  fået  en  meget  velkommen  advarsel,  som  mindede 
mig  om,  hvad  jeg  skulle  have  gjort.  Fra  det  øjeblik  kravlede 
jeg  og  var  taknemmelig  for  advarslen,  og  fordi  det  kun  var 
en  advarsel. 

Må  Guds  ord,  „talt .  .  .  gennem  sine  hellige  profeters  mund 
fra  fordums  tid",  (Ap.  Ger.  3:21)  hjælpe  os  til  at  genkende 
en  advarsel,  når  vi  trænger  til  at  få  en.  Må  vi  legeledes 
indse  vor  Herre  og  Frelsers  godhed,  derved  at  han  giver  os 
en  levende  profet,  som  viderebringer  Hans  hensigt  og  vilje. 
Må  Herren  velsigne  vor  profet.  Må  han  velsigne  os,  så  vi 
vil  regne  vort  nuværende  liv  på  jorden  for  det,  som  det  vir- 
keligt er,  den  sidste  og  afgørende  forberedelsestid  til  den 
kommende  tilværelse.  Må  den  kommende  tilværelse  blive 
evigt  liv  for  hver  eneste  af  os;  det  beder  jeg  ydmygt  om,  i 
Jesu  Kristi  navn.  Amen. 

STJERNEN  -  125  år 

Stjernen  dateret  1.  januar  1976  inde- 
holdt følgende  pudsige  historie,  som  vi 
gengiver  i  datidens  ortografi. 
—  I  anledning  af  den  ved  Geo  de  Ur- 
gels  Kapitulation  foretagne  fængsling 
af  Stedets  Bisp,  meddelte  et  fransk 
Blad  følgende  Tildragelse.  Som  et  af 
Overhovederne  for  den  lille  Republik 
Andorra  har  Bispen  hverandet  Aar 
modtaget  et  Deputat  af  891  Franks  og 
en  god  Liggehøne,  hvilket  overbragtes 
ham  af  tre  Sendebud. 
Men  for  et  par  Aar  siden,  traf  det  så 
uheldigt,  at  Hønen  slap  bort  undervejs, 
og  det  var  dem  umuligt  at  få  fat  i  den 
igen.  Sendebudene  faldt  da  på  Knæ  og 
bade  Himlen  at  sende  dem  Hønen  til- 
bage, men  da  Bønnen  var  beden,  og 
de  rejste  sig,  kunde  de  ingensteds  op- 
dage Spor  af  nogen  tobenet  Skabning, 
hvorimod  en  ung  vildfaren  Gjed  bevæ- 
gende kom  hen  til  dem.  De  antoge  da, 
at  Gjeden  var  sendt  derovenfra,  og 
drog  med  den  til  Bispen,  som  forbau- 
set  udbrød:  „Men  hvad  er  det,  I  bringe 
mig  jo  en  Gjed?"  —  „Ja,"  svarede  de, 
„det  er  en  Gjed  og  dog  ikke  Gjed;" 
hvorpå  den  mest  Veltalende  forklarede 
Sammenhængen  og  bad  om  Kvittering. 
Bispen  udfærdigede  da  et  Modtagel- 
sesbevis, sålydende:  „Af  Republiken 
Andorras  Sendebud  har  jeg  modtaget 
en  Gjed,  som  først  var  Høne." 


Visdomsordet  passer 
for  alles  evner. 

Er  vi  blevet  så  svage,  at  vi  ikke  er  eg- 
net til  at  kaldes  hellige? 
Visdomsordet  er  tillempet  efter  alle 
deres  evner,  som  „er  eller  kan  kaldes 
hellige".  Lyt  ikke  til  de  lærdomme,  som 
fremsættes  af  mennesker,  eller  måske 
af  en  ældste,  som  siger,  at  Visdomsor- 
det ikke  passer  i  dag,  thi  et  sådant 
menneske  vil  til  sidst  blive  ødligt . . . 
Jeg  ved,  at  intet  andet  end  en  fast,  lige 
kurs  kan  frelse  et  menneske  i  Guds 
rige. 

Herren  har  sagt  os,  at  stærke  drikke 
ikke  er  gode.  Hvem  er  han,  som  tør 
sige,  at  de  er  gode,  når  Herren  siger, 
at  de  ikke  er  det?  Den  mand,  som  si- 
ger: „Jeg  kan  drikke  vin  eller  stærke 
drikke,  og  det  vil  ikke  skade  mig,"  er 
ikke  klog.  Men  nogen  vil  måske  sige: 
„Jeg  ved,  at  det  gjorde  mig  godt,  for 
jeg  var  udmattet  og  svag  ved  en  be- 
stemt lejlighed,  og  det  oplivede  mig, 
og  jeg  blev  styrket  derved,  og  det  er 
tilstrækkeligt  bevis  for  mig." 
Det  er  det  måske  for  dig,  men  det  vil 
det  ikke  være  for  en,  der  er  klog,  thi  al 
spiritus  af  den  slags  vil  kun  fremkalde 
en  større  mathed,  når  den  er  holdt  op 
med  at  indvirke  på  det  menneskelige 
legeme.  Men  du  ved,  at  du  har  gavn  af 
den.  Ja,  det  ved  den  mand,  som  har 
pantsat  sin  ejendom,  og  som  ved,  at 
han  er  befriet  for  sine  øjeblikkelige 
vanskeligheder,  men  hans  midlertidige 
lindring  binder  kun  trældommens  bånd 
endnu  stærkere  om  ham. 
Herren  har  ikke  ordineret  stærke  drik- 
ke til  maven,  men  til  at  vaske  vort  lege- 
me med. 

Og  atter,  tobak  er  ikke  for  legemet,  ej 
heller  for  maven,  og  det  er  ikke  godt 
for  mennesket,  men  er  en  urt  for  kvæ- 
stelser og  for  sygt  kvæg,  at  anvende 
med  omdømme  og  visdom. 
Tobak  er  en  kvalmende,  stinkende,  af- 
skyelig ting,  og  jeg  er  forbavset  over, 
at  noget  menneskeligt  væsen  kan  tan- 
ke på  at  bruge  den.  For  en  ældste  især 
vil  det  at  tygge  eller  ryge  det  være  en 
skændsel  —  han  er  ikke  skikket  til  sit 
kald.  Han  burde  først  lære  at  holde 
Visdomsordet  og  derefter  undervise 
andre.  Gud  vil  ikke  lade  den  mand, 
som  bruger  det,  have  fremgang. 


Og  atter,  hede  drikke  er  ikke  for  lege- 
met eller  for  maven.  Der  er  mange,  som 
undrer  sig  over,  hvad  det  kan  betyde, 
om  det  hentyder  til  te  eller  kaffe,  eller 
ikke.  Jeg  siger,  det  hentyder  till  te  og 
kaffe. 

Hvor  kan  det  være,  at  vi  ofte  er  så  slø- 
ve og  matte?  Det  er,  fordi  vi  bryder 
Visdomsordet,  sygdom  tærer  på  vort 
legeme,  vor  forstand  bliver  formørket, 
og  vi  fatter  ikke  de  guddommelige  ting; 
djævelen  drager  fordel  af  os,  og  vi  fal- 
der for  fristelsen  .  .  . 
Lad  os  holde  fast  ved  dette:  lad  de  hel- 
lige være  forstandige;  lad  os  lægge  vor 
dårskab  til  side,  og  lad  os  adlyde  Guds 
befalinger;  så  vil  vi  blive  velsignet  af 
den  store  Jehova  for  tid  og  evighed. 
Vi  skal  være  sunde,  stærke  og  kraftige. 
Vi  skal  være  i  stand  til  at  modstå  syg- 
dom, og  visdom  vil  krone  vore  råds- 
forsamlinger;  vore  efterkommere  vil 
blive  mægtige,  og  vil  rejse  sig  og  kalde 
os  velsignede.  Zions  døtre  vil  blive 
smukke,  og  deres  sønner  vil  blive 
glæden  på  hele  jorden.  Vi  skal  berede 
os  for  Jehovas  hensigter,  for  Guds 
rige,  for  Jesu  genkomst  i  hans  herlig- 
hed; fra  Zion  skal  komme  den  fuldend- 
te skønhed.  Gud  vil  stråle;  Zion  vil  bli- 
ve ophøjet  og  blive  hele  jordens  pryd. 
(Af  en  tale,  holdt  af  patriarken  Hyrum 
Smith  i  Nauvoo,  og  offentliggjort  i  „Ti- 
mes and  Seasons"  den  1.  juni  1842.  Hy- 
rum Smith  blev  født  den  9.  februar  1800, 
og  myrdet  i  Carthage  den  17.  juni  1844). 


Hvem  vil  stemme 
for  at  lukke 
Kirkens  aktiviteter? 

Sidste  søndag  stemte  jeg  for  at  lukke 
Kirken  —  ikke  med  vilje,  heller  ikke  af 
ondskab  -  men  jeg  stemte  uden  at 
tænke  over  det,  tankeløst,  dovent  og 
ligeglad.  Jeg  stemte  for  at  lukke  dens 
døre,  så  dens  vidnesbyrd  kunne  blive 
standset. 

Jeg  stemte  for  at  lukke  den  åbne  Bibel 
—  den  Bibel,  som  var  blevet  givet  os 
gennem  års  kamp  og  gennem  de  mar- 
tyrers blod,  som  døde,  for  at  vi  kunne 
få  den  at  læse.  Jeg  stemte  for  at  stand- 
se forkyndelsen  af  evangeliets  strålen- 
de sandheder.  Jeg  stemte  for,  at  bør- 

nene  i  søndagsskolen  ikke  længere 
måtte  lære  historierne  fra  Bibelen  og 
ikke  længere  løfte  deres  stemmer  til 
sang. 

Jeg  stemte  for,  at  korets  og  menighe- 
dens sang  skulle  standse,  og  at  de  ik- 
ke mere  skulle  synge  til  Herrens  pris. 
Jeg  stemte  for,  at  alle  Kirkens  missio- 
nærer skulle  kaldes  hjem,  alle  de  loka- 
le funktionærer  skulle  holde  op  med  at 
prædike,  ethvert  hospital,  enhver  skole 
skulle  lukke.  Jeg  stemte  for,  at  alle 
missionærprojekter  skulle  standses, 
enhver  god,  retfærdig  og  sand  indfly- 
delse i  vort  samfund  skulle  indskræn- 
kes og  til  sidst  standses. 
Jeg  stemte  for  overtroens  mørke,  for 
syndens  ødelæggende  indflydelse,  for 
uvidenhedens  fordærv  og  for  egen- 
kærlighedens forbandelse,  at  de  endnu 
engang  kunne  kaste  deres  ødelæggen- 
de byrde  på  skuldrene  af  en  allerede 
overbebyrdet  verden. 
Jeg  stemte  for  alt  dette.  For  se,  jeg 
kunne  være  gået  og  jeg  burde  være 
gået,  men  jeg  gjorde  det  ikke.  Jeg 
blev  hjemme  fra  Kirken  sidste  søndag! 
Fra  Deseret  News. 


En  åbenbaring 
til  boligministeren 

Boligminister  Helge  Nielsen  har  fony- 
lig  udtalt  sig  om  noget  han  kalder 
„egnscentre"  dvs.  bysamfund  af  en 
bestemt  størelse  som  ville  være  det 
ideelle  både  miljømæsigt,  befolknings- 
mæsigt-og  på  andre  områder  af  stor 
betydning  for  trivsel.  Han  sagde  bl.  a. 
at  ca.  20.000  mennesker  ville  være  pas- 
sende i  et  sådant  egnscenter. 
Vores  informationstjener  Jørgen  W. 
Schmidt  lod  ikke  denne  lejlighed  gå  fra 
sig  og  han  skrev  straks  til  boligmini- 
steren: 

„Deres  udtalelser  om  og  betragtninger 
over  „egnscentre"  forekommer  os 
medlemmer  af  Jesu  Kristi  Kirke  af  sid- 
ste Dages  Hellige  for  helt  ovenud  fan- 
tastisk rigtige.  .  .  . 

. .  .  Joseph  Smith  udarbejdede  i  1833 
en  plan  der  skulle  benyttes  ved  opbyg- 
ningen af  kirkens  byer.  Disse  byer  var 
planlagt  til  at  rumme  mellem  15-20  000 
indbyggere,  de  samme  tal  De  operer 


med.  Et  tilfælde,  eller  noget  andet?  I 
hvert  fald  interessant." 
Jørgen  Schmidt  medsendte  Will.  E. 
Berretts  bog  „Den  genoprettede  kir- 
ke", hvor  Joseph  Smiths  planer  står  på 
siderne  77 -79, 133. 
Boligministeren  svarede: 
„Jeg  vil  hermed  gerne  takke  for  mod- 
tagelsen af  Deres  brev  og  for  modta- 
gelsen af  bogen.  Det  har  glædet  mig, 
at  De  finder  mine  synspunkter  om 
egnscentre  rigtige.  Jeg  kan  oplyse,  at 
miljøministeriets  planstyrelse  for  øje- 
blikket arbejder  videre  med  tankerne 
om  egnscentre,  og  jeg  har  derfor  sendt 
kopi  af  Deres  brev  og  bogen  til  plan- 
styrelsen." 

Nu  ved  boligministeren  lidt  om  hvor  de 
rigtige  ideer  kommer  fra.  Men  Jørgen 
Schmidts  reaktion  er  et  godt  eksempel 
til  efterfølgelse.  Lad  os  benytte  enhver 
lejlighed  til  at  give  udtryk  for  vor  kir- 
kes synspunkter,  de  er  nemlig  sande. 


Kvindens  stilling  i  samfundet 


som  Mormonkirken  ser  den 
N.   ELDON  TANNER 


„Hvilken  kvinde  kunne  ønske  sig  no- 
gen større  ære  eller  hyldest  end  den, 
hun  får  ved  at  have  en  mand,  der  el- 
sker og  påskønner  hende?  Verdens 
ros  og  ære  må  svinde  hen  til  noget 
ubetydeligt,  hvis  hun  sammenligner 
den  med  den  kærlighed  og  anerken- 
delse, der  udvises  hende  i  ord  og 
gerning  af  dem,  der  står  hende  nær- 
mest, og  som  hun  holder  mest  af. 
Lige  fra  begyndelsen  har  Gud  gjort 
det  klart,  at  kvinder  er  noget  særligt, 
og  han  har  også  meget  klart  define- 
ret hendes  stilling,  pligter  og  skæbne 
i  den  guddommelige  plan.  Paulus  si- 
ger, at  manden  ikke  er  noget  uden 


kvinden  og  kvinden  ikke  noget  uden 
manden.  Gud  nævner,  at  vi,  i  forbin- 
delse med  dette  store  parnerskab, 
aldrig  må  glemme,  at  en  af  kvindens 
største  privilegier,  velsignelser  og 
muligheder  er  at  være  Guds  medar- 
bejder til  på  lige  fod  med  ham  at 
bringe  hans  åndelige  børn  til  verden. 
Kvindernes  „frigørelse",  uafhængig- 
hed, sexuelle  frihed,  børnebegræns- 
ning, fri  abort  og  anden  underfundig 
propaganda  er  altsammen  Satans  me- 
toder til  at  ødelægge  kvinden,  hjem- 
met og  familien  —  samfundets  grund- 
vold. 
Nogle  af  de  mest  effektive  midler  for- 


uden radio,  tv  og  kulørte  blade  er 
spekulationen  i  pornografi,  hvor  kvin- 
den nedværdiges  og  skammeligt  an- 
vendes som  sexsymbol  —  sexudbytte, 
som  nogle  siger.  Usømmelig  påklæd- 
ning, narkotika  og  spiritus  er  de 
umådelige  gifte,  der  fører  til  dyder- 
nes, kyskhedens  og  til  selve  livets 
ødelæggelse. 

Det  er  mere  end  vigtigt,  at  vore  unge 
piger  holder  sig  fra  sådanne  gifte.  De, 
der  er  piger  i  dag,  vil  være  voksne 
kvinder  i  morgen,  og  det  er  nødven- 
digt, at  de  bereder  sig  til  det.  Mon  I 
kan  forestille  jer,  hvordan  fremtidens 
verden  vil  være  hvis  pigerne  i  den 

grad  er  umoralske,  at  de  ikke  vil  be- 
lære om  dyd  i  deres  hjem,  og  bør- 
nene, hvis  der  er  nogle,  ikke  vokser 
op  inden  for  ægteskabets  hellige 
ramme? 

Ægteskabet  er  indstiftet  af  Gud,  og 
vi  må  gøre  alt,  hvad  vi  kan,  for  at 
styrke  de  bånd,  der  skal  gøre  vore 
hjem  stærke  og  for  at  øve  os  i  at 
være  levende  eksempler,  så  vi  kan 
lære  vore  børn  Guds  veje,  som  er  de 
eneste,  hvorved  de  kan  finde  glæde 
og  evigt  liv  herefter. 
Når  vi  opregner  de  mange  vigtige  an- 
svar en  kvinde  har  i  forbindelse  med 
sine  pligte  som  hustru,  mor,  hushol- 
der, søster,  og  for  at  vise  kærlighed 
til  sin  mand  og  sin  næste,  må  det 
være  tydeligt  for  enhvermat  disse  ud- 
fordringer skulle  kunne  tilfredsstille 
hendes  trang  til  at  dyrke  de  talenter, 
interesser,  skaberevner,  og  færdig- 
heder, samt  den  hengivenhed  og 
energi,  som  så  mange  kvinder  søger 
at  få  udløsning  for  uden  for  hjemmet. 
Kvinden  er  først  og  fremmest,  som 
før  nævnt,  Guds  medarbejder,  idet 
hun  skal  bringe  hans  åndelige  børn 
til  verden.  Hun  kan  ikke  modtage  no- 
gen større  ære.  Sammen  med  denne 
ære  følger  et  enormt  ansvar  for  at  el- 
ske og  passe  disse  børn,  så  de  kan 
lære  deres  pligter  som  samfundsbor- 
gere, og  hvad  de  må  gøre  for  at  kom- 
me tilbage  til  deres  himmelske  Fa- 
der. 

En  mor  har  meget  større  indflydelse 
på  sine  børn  end  nogen  som  helst 
andre,  og  hun  må  gøre  sig  klart,  at 
ethvert  ord  hun  taler,  enhver  ting  hun 
gør,  ethvert  svar  hun  giver,  og  ethvert 
indtryk  hun  gør  på  børnene  ved  sin 
påklædning,  påvirker  børnene  og  res- 
ten af  familien. 

Brigham  Young  gav  udtryk  for  den 
tanke,  at  moderen  styrer  menneskers 
og  nationers  tilværelse  og  skæbne.  / 
Vi  har  lært,  at  en  mand  skal  forlade 
sin  far  og  mor  og  holde  sig  til  sin 
hustru,  og  at  de  skulle  være  ét  kød, 
en  beskrivelse  af  det  forhold,  der 
skulle  herske  mellem  en  mand  og 
hans  hustru.  Det  siges,  at  der  bag 
enhver  god  mand  står  en  kvinde,  og 
det  er  min  erfaring,  at  det  almindelig- 
vis virkelig  er  tilfældet. 
Der  findes  ingen  større  drivkraft  for 
en   mand  end   bevidstheden  om,  at 


hans  mor,  kæreste  eller  hustru  har 
tillid  til  ham  og  holder  af  ham.  Og 
mændene  bør  leve  således  hver 
eneste  dag,  at  de  kan  være  værdige 
til  denne  kærlighed  og  tillid. 
Åndeligt,  moralsk,  religiøst  og  i  tro  er 
der  ikke  mange  mænd,  som  kan  nå 
op  på  siden  af  en  kvinde,  der  er  op- 
rigtigt omvendt  til  evangeliet!  Kvin- 
der er  mere  villige  til  at  ofre  noget, 
end  mænd  er,  de  er  mere  langmodige 
i  deres  ofre,  mere  ærlige  i  bøn.  De  er 
mandens  ligestillede,  og  ofte  overgår 
de  endda  manden,  når  det  gælder 
livskraft,  godhed,  moral  og  tro. 
Og,  piger,  husk  altid  på,  at  1  kan  nå 
meget  længere  i  livet  ved  hjælp  af 
respekt  end  ved  popularitet.  Jeg  vil 
opfordre  jer  mødre,  døtre  og  kvinder 
til  at  forstå,  at  Satan  er  besluttet  på 
ad  ødelægge  jer  netop  på  grund  af 
den  mulighed,  I  har  for  at  påvirke  alle 
os  andre  til  noget  positivt  i  livet. 
Piger,  hold  jer  dydige  og  værdige  til 
en  pæn  ung  mand,  der  ligesom  I  selv 
har  holdt  sig  ren,  således  at  I  sam- 
men kan  blive  beseglet  til  hinanden 
med  ægteskabets  hellige  bånd  og 
skabe  et  hjem,  hvortil  Gud  med  glæ- 
de vil  sende  sine  åndelige  børn. 
Hele  formålet  med  jordens  skabelse 
var,  at  der  skulle  skaffes  et  sted,  hvor 
Guds  åndelige  børn  kunne  komme 
og  blive  iført  et  jordisk  legeme  og 
ved  at  bestå  deres  anden  prøvestand 
berede  sig  til  frelse  og  ophøjelse.  He- 
le formålet  med  Kristi  mission  var  at 
skabe  mulighed  for  udødelighed  og 
evigt  liv  for  mennesket.  Der  kunne 
ikke  skænkes  kvinden  større  ære  end 
at  få  lov  til  at  medvirke  i  denne  gud- 
dommelige plan,  og  jeg  vil  uden  om- 
svøb sige,  at  en  kvinde  vil  kunne  finde 
størstørre  tilfredsstillelse  og  glæde 
og  bibringe  menneskeheden  mere 
ved  at  være  en  forstandig  og  værdig 
mor,  der  opdrager  gode  børn,  end 
hun  kan  i  noget  andet  erhverv. 
Jeg  kan  ikke  forestille  mig  moget  dej- 
ligere end  et  hjem,  hvor  manden  efter- 
lever sin  religion  og  ærer  sit  præste- 
dømme, mens  han  hustru  støtter  ham 
hver  eneste  dag,  et  hjem,  hvor  der 
er  kærlighed  og  harmoni,  og  hvor 
de  sammen  prøver  at  opdrage  fami- 
liens sønner  og  døtre,  så  de  alle  kan 
komme  tilbage  til  vor  himmelske  Fa- 
der. 


Lad  mig  gentage:  Satan  prøver  at  af- 
holde os  fra  den  fulde  glæde,  der 
kommer  ved  at  holde  Guds  bud.  Han 
ved,  hvor  vigtigt  familiesammenhol- 
det er.  Han  ved,  at  hele  civilisationer 
har  overlevet  eller  er  omkommet  i  for- 
hold til,  hvor  stærkt  eller  svagt  fami- 
liesammenholdet har  været. 
Piger,  bered  jer  til  at  påtage  jer  en 
mors  rolle  ved  at  opnå  kundskab  og 
visdom  gennem  en  god  uddannelse. 
Vi  lærer,  at  Guds  herlighed  er  intelli- 
gens. Derfor  må  vi  alle  være  opmærk- 
somme på  det,  der  sker  omkring  os 
og  være  parate  til  at  forpurre  Satans 
forsøg  på  at  fravriste  os  vor  guddom- 
melige skæbne.  Vi  mener  også,  at 
kvinder  skal  engagere  sig  i  simfunds- 
anliggender,  men  husk  altid,  at  hjem 
og  born  kommer  i  første  række.  Det 
kan  ikke  overlades  til  hvem  som 
helst.  Børn,  som  nyder  godt  af  en 
mors  kærlige  omsorg,  udvikler  sig 
hurtigere  på  enhver  måde  end  børn, 
der  er  overladt  til  institutioner  eller  til 
sig  selv,  uden  at  deres  mor  har  mu- 
lighed for  at  elske  dem  og  give  udtryk 
derfor. 

Børn  har  brug  for  begge  deres  for- 
ældre. Når  faderen  er  hjemme,  må 
han  sammen  med  moderen  tage  sig 
af  de  små  børn,  opdrage  og  hjælpe 
de  ældre  og  være  parat  til  at  lytte  og 
drøfte  problemer  med  dem.  Det  er 
ved  kærlighed,  man  etablerer  et  godt 
forhold  til  og  god  kommunikation 
med  sine  børn. 

Der  findes  ingen  mere  sikker  måde, 
hvorpå  en  mand  kan  vise  sin  mangel 
på  karakterstyrke,  opdragelse  og  go- 
de egenskaber,  end  når  han  afslører 
sin  respektløshed  for  kvinder  eller 
gør  noget,  der  virker  nedsættende  el- 
ler beskæmmende  for  kvinden.  Det 
er  uværdigt  af  en  ægtemand  at  spille 
diktator  eller  at  antage,  at  han  står 
over  sin  hustru." 


